cyanic-selkie/wikianc huggingface dataset:
రెహనా సుల్తాన్
రెహనా సుల్తాన్ (జననం 19 నవంబరు 1950) హిందీ సినిమా నటి. 1970లో వచ్చిన దస్తక్ సినిమాలో తొలిసారిగా నటించి గుర్తింపు పొందడమేకాకుండా ఉత్తమ నటిగా జాతీయ చలనచిత్ర పురస్కారాన్ని అందుకుంది. పూణేలోని ఫిల్మ్ అండ్ టెలివిజన్ ఇన్స్టిట్యూట్ ఆఫ్ ఇండియా (ఎఫ్‌టిఐఐ) లో గ్రాడ్యుయేట్ చేసిన రెహనా, చేత్నా (1970) సినిమాలో చేసిన పాత్రతో కూడా గుర్తింపు పొందింది. "నా సినిమాల్లోని శృంగార సన్నివేశాలు బలవంతంగా చేసినవి కాదు, కథనంలో భాగంగానే వాటిని చేశాను. కానీ, ప్రస్తుతం అటువంటి దృశ్యాలు వాణిజ్య కారణాల కోసమే ఉపయోగించబడుతున్నాయని నేను భావిస్తున్నాను" అని ఆమె పేర్కొంది.
జీవిత విషయాలు
రెహనా 1950, నవంబరు 19న అలహాబాదులో జన్మించింది.
బయటి లింకులు
వర్గం:జీవిస్తున్న ప్రజలు వర్గం:1950 జననాలు వర్గం:హిందీ సినిమా నటీమణులు వర్గం:భారత జాతీయ చలనచిత్ర పురస్కార విజేతలు
మృణాళినీ సారాభాయ్
బాల్య జీవితం, విద్య
మృణాళిని కేరళ లోని మాజీ పార్లమెంట్ సభ్యులు, సామాజిక కార్యకర్త అమ్ము స్వామినాథన్ కుమార్తె. ఆమె బాల్యం స్విడ్జర్లాండ్ లో గడిచింది. ఆమె "డాల్‌క్రోజ్" పాఠశాలలో మొదటి పాఠాలుగా పశ్చిమాది నృత్య భంగిమలను చేర్చుకుంది. ఆమె శాంతి నికేతన్‌లో రవీంధ్ర నాథ్ ఠాగూర్ మార్గదర్సకత్వంలో విద్యాభ్యాసం చేసింది. అచట జీవిత యదార్థాలను గ్రహించింది. తర్వాత ఆమె కొంతకాలం అమెరికా సంయుక్త రాష్ట్రాల కు వెళ్ళి అచట అమెరికన్ అకాడమీ ఆఫ్ డ్రామాటిక్ ఆర్ట్స్ లో చేరింది. తర్వాత భారత దేశానికి వచ్చి ఆమె దక్షిణాది సాంప్రదాయక నృత్యం అయిన భరతనాట్యాన్ని "మీనాక్షి సుందరంపిళ్ళై" ద్వారా, కథాకళి నృత్యాన్ని "తకఘి కుంచు కురూప్" ద్వారా శిక్షణ పొందింది.
వివాహం
మృణాళిని భారతీయ భౌతిక శాస్త్రవేత్త విక్రం సారాభాయ్‌ను వివాహం చేసుకుంది. అతడు భారతీయ అంతరిక్ష కార్యక్రమ పితగా ప్రసిద్ధి చెందాడు. వారికి ఒక కుమారుడు కార్తికేయ సారాభాయ్, ఒక కుమార్తె మల్లికా సారాభాయ్ ఉన్నారు. కుమార్తె మల్లిక నృత్య కళాకారిణియే. మృణాళిని 1948 లో దర్పణ అనే సంస్థను స్థాపించింది. ఒక సంవత్సరం తరువాత పారిస్‌ లో "థియేటర్ నేషనల్ డి చైల్లోట్" లో ప్రదర్శననిచ్చింది. అక్కడ మంచి గుర్తింపు పొందింది.
విక్రం సారాభాయ్ తన భార్యకు తన కెరీర్ ను పెంపొందించుకొనుటలో సంపూర్ణ స్వాతంత్ర్యం ఇచ్చాడు. వారు సమస్యాత్మకమైన వివాహ బంధాన్ని గడిపారు. జీవిత చరిత్రల రచయిత "అమృతా షా" చెప్పిన ప్రకారం విక్రం సారాభాయ్ వ్యక్తిగత జీవితాన్ని విడిచిపెట్టి విజ్ఞాన శాస్త్ర అభివృద్ధికి పూర్తిగా అంకితమయ్యాడు.
వివిధ రంగాలలో సేవలు
ఆమె సుమారు మూడు వందలకు పైగా నాటకాలకు దర్శకత్వం వహించింది. ఆమె అనేక నవలలు, కవితలు, నాటకాలు, కథలు పిల్లల కోసం వ్రాసింది. ఆమె గుజరాత్ రాష్ట్ర హాండీక్రాప్ట్స్ అండ్ హాండ్ లూం డెవలప్ మెంట్ సంస్థకు చైర్‌పర్సన్ గా కూడా ఉంది. ఆమె సర్వోదయ ఇంటర్నేషనల్ ట్రస్ట్ కు ఒక ట్రస్టీగా కూడా ఉన్నది. ఈ సంస్థ గాంధీ ఆశయాల ప్రోత్సాహం కోసం ఏర్పడింది. ఆమె నెహ్రూ ఫౌండేషన్ డెవలెప్ మెంట్ కు చైర్‌పర్సన్ గా ఉంది. ఆమె జీవిత చరిత్ర "మృణాళినీ సౌరభాయ్:ది వోయిస్ ఆఫ్ ద హర్ట్" పుస్తకం ద్వారా ప్రచురణ అయింది.
కుటుంబం
ఆమె తండ్రి డా.స్వామినాథన్ మద్రాసు హైకోర్టులో పేరు పొందిన బారిష్టరు. మద్రాసు లా కాలేజీలో ప్రిన్సిపాల్‌గా ఉండేవాడు. అమె తల్లి అమ్ము స్వామినాథన్ ప్రముఖ స్వాతంత్ర్యసమరయోధురాలు. మృణాళిని సోదరి డా. లక్ష్మీ సెహగల్, నేతాజీ సుభాష్ చంద్రబోస్ స్థాపించిన ఆజాద్ హింద్ ఫౌజ్ లోని "రాణి ఆఫ్ ఝాన్సి రెజిమెంట్" విభాగానికి కమాండర్ గా ఉండేది. ఆమె సోదరుడు "గోవింద స్వామినాథన్" మద్రాసు హైకోర్టులో పేరుమోసిన న్యాయవాది. అతడు మద్రాసు రాష్ట్ర (తమిళనాడు) కు అటార్నీ జనరల్ బాధ్యతలు కూడా నిర్వహించాడు.
అవార్డులు
మృణాళినీ సారాభాయ్ 1992 లో భారతదేశ విశిష్ట పురస్కారం పద్మభూషణ అవార్డును అందుకుంది. 1997 లో యు.కె లోని న్యూయాచ్ కు చెందిన అంగిలియా విశ్వవిద్యాలయం ఆమెకు గౌరవ డాక్టరేట్ ను ప్రదానం చేసింది. ప్రెంచ్ ఆర్చివ్స్ ఇంటర్నేషనలాలిస్ డి లా డాన్సె నుండి డిప్లొమా, మెడల్ అందుకున్న మొదటి వ్యక్తిగా చరిత్రలో నిలిచింది. 1990 లో పారిస్ లోని ఇంటర్నేషనల్ డాన్స్ కౌన్సిల్ లో ఎగ్జిక్యూటివ్ కమిటీలో నామినేట్ చేయబడింది. 1994 లో న్యూఢిల్లీ లో సంగీత నాటక అకాడమీ పురస్కారాన్ని అందుకుంది. మెక్సికో ప్రభుత్వం నుండి బంగారు పతకాన్ని పొందింది.
ఆమె స్థాపించిన దర్పణ అకాడమీ ఆఫ్ పెర్‌ఫార్మింగ్ ఆర్ట్స్ సంస్థ 1998 డిసెంబరు 28 న గోల్డెన్ జూబ్లీ వేడుకలను జరుపుకుంది. సాంప్రదాయిక నృత్య రంగంలో "మృణాళినీ సారాభాయ్ అవార్డ్ ఫర్ క్లాసికల్ ఎక్స్‌లెన్స్" అవార్డును ప్రకటించింది.
మరణం
ఇన్‌ఫెక్షన్‌తో బాధ పడుతున్న మృణాళిని అహ్మదాబాద్ లోని ఓ ప్రైవేటు ఆసుపత్రిలో చికిత్స పొందుతూ జనవరి 21 2016 న మరణించింది.
మూలాలు
వర్గం:1918 జననాలు వర్గం:People from Ahmedabad వర్గం:భారతీయ నృత్యకారులు వర్గం:పద్మభూషణ పురస్కార గ్రహీతలు వర్గం:పద్మశ్రీ పురస్కార గ్రహీతలు వర్గం:కేరళ వ్యక్తులు వర్గం:2016 మరణాలు వర్గం:భారతీయ సాంప్రదాయ నృత్యకారులు వర్గం:కథాకళి వర్గం:భరతనాట్య కళాకారులు వర్గం:నృత్య గురువులు వర్గం:భారతీయ సాంప్రదాయ నృత్య దర్సకులు వర్గం:సంగీత నాటక అకాడమీ అవార్డు గ్రహీతలు వర్గం:భారతీయ జైనులు వర్గం:కళాకారులు వర్గం:కేరళ వర్గం:మహిళా కళాకారులు వర్గం:భారతీయ సంగీతం
కపిల్ శర్మ
కపిల్ శర్మ (జననం 1981 ఏప్రిల్ 2) ప్రముఖ భారతీయ స్టాండప్ కమెడీయన్, నటుడు, టివి వ్యాఖ్యాత, నిర్మాత. జూన్ 2013 నుంచి జనవరి 2016 వరకు భారత అతిపెద్ద కామెడీ షో కామెడీ నైట్స్ విత్ కపిల్ కు వ్యాఖ్యాతగా వ్యవహరించారు ఆయన. 2013లో ఫోర్బ్స్ సంస్థ భారతీయ సెలబ్రటీ జాబితాలో 93వ వ్యక్తిగా పేర్కొంది.
2013లో ఎంటర్టైన్మెంట్ క్యాటగిరీలో సి.ఎన్.ఎన్-ఐబిఎన్ కపిల్ ను ఇండియన్ ఆఫ్ ది ఇయర్ అవార్డుతో సత్కరించింది. ది ఎకనమిక్ టైమ్స్ 2015లో మోస్ట్ ఎడ్మైర్డ్ ఇండియన్ పర్సనాలిటీ జాబితాలో 3వ ర్యాంకు ఇచ్చింది. భారత ప్రధాని నరేంద్రమోడి కపిల్ ను స్వచ్ఛ  భారత్ అభియాన్ కు ఎంపిక చేశారు. సెప్టెంబరు 2015లో రాష్ట్రపతి ప్రణబ్ ముఖర్జీ కపిల్ ను రాష్ట్రపతి భవన్ కు పిలిచి స్వచ్ఛ్ భారత్  అభియాన్ గురించి వివరించారు. 2015 సెప్టెంబరు 25న విడుదలైన కిస్ కిస్కో ప్యార్ కరూన్ సినిమాతో బాలీవుడ్ తెరంగేట్రం చేశారు కపిల్.
తొలినాళ్ళ జీవితం
కపిల్ శర్మ పంజాబ్ రాష్ట్రంలోని అమృత్ సర్లో పంజాబీ హిందూ  కుటుంబంలో జన్మించారు. ఆయన తండ్రి జీతేంద్ర కుమార్ పంజాబ్ పోలీస్ శాఖలో కానిస్టేబుల్ గా పనిచేసేవారు. తల్లి గృహిణి. క్యాన్సర్ తో బాధపడుతున్న ఆయన తండ్రి ఢిల్లీలో ఆసుపత్రిలో చికిత్స పొందుతూ 2004లో మరణించారు. ఆయన సోదరుడు అశోక్ కుమార్ కూడా కానిస్టేబులే. అమృత్ సర్ లోని హిందూ కళాశాలలో చదువుకున్నారు కపిల్
కెరీర్
ఎంహెచ్ వన్ లో హస్దే హసాందే రహో షోలో కనిపించారు కపిల్. ది గ్రేట్ ఇండియన్ లాఫర్ చాలెంజ్ కామెడీ షోతో మొట్టమొదటి విజయం సాధించారు ఆయన. ఆ తరువాత 9 రియాలిటీ షోల్లో విజేతగా నిలిచారు కపిల్. 2007లో ఒక షోలో 10లక్షల నగదు బహుమతి గెలుచుకున్నారు.
ఆ తరువాత సోనీ ఎంటర్టైన్మెంట్ టెలివిజన్ లో కామెడీ సర్కస్ లో చేశారు. కామెడీ సర్కస్ లో 6 సీజన్లు గెలుచుకున్నారు కపిల్. ఝలక్ ధికలాజా సీజన్ 6, కామెడీ షో చోటే మియాన్ లకు  వ్యాఖ్యాతగా వ్యవహరించారు. ఉస్తాదోం కా ఉస్తాద్ షోలో కూడా పాల్గొన్నారు కపిల్
2013లో కలర్స్ లో తన స్వంత నిర్మాణ సంస్థ కె9 ప్రొడక్షన్స్ నిర్మాణంలో కామెడీ నైట్స్ విత్ కపిల్ షో మొదలు పెట్టారు కపిల్.
2013లో సి.ఎన్.ఎన్-ఐబిఎన్ కపిల్ ను ఇండియన్ ఆఫ్ ది ఇయర్ అవార్డుతో సత్కరించింది. ఈ అవార్డును అమోల్ పాలేకర్ చేతి నుండి  అందుకున్నారు ఆయన. 2014 లోక్ సభ ఎన్నికలలో ఢిల్లీ ఎన్నికలు కమిషన్ కు కపిల్ ను బ్రాండ్ అంబాసిడర్ గా నియమించింది.
కరణ్ జోహార్ తో కలసి 2015 ఫిలింఫేర్ అవార్డు ఫంక్షన్ కు వ్యాఖ్యాతగా  వ్యవహరించారు కపిల్. సెలెబ్రటీ క్రికెట్ లీగ్ 2014 4వ సీజన్ కు ప్రెజెంటర్ గా వ్యవహరించారు ఆయన. 17 ఆగస్టున మొదలైన కౌన్ బనేగా కరోడ్ పతీ సీజన్ 8కు ఆయన మొదటి అతిథిగా పాల్గొన్నారు. ది అనుపమ్ ఖేర్ షోకు కూడా అతిథిగా వచ్చారు కపిల్.
యశ్ రాజ్ ఫిలింస్ నిర్మాణంలో తన మొదటి సినిమా చేయడానికి మొదలుపెట్టారు, కానీ ఆ సినిమా నిర్మాణదశలోనే ఆగిపోయింది. కిస్ కిస్కో ప్యార్ కరూన్ సినిమాతో బాలీవుడ్ తెరంగేట్రం చేశారు కపిల్. ఈ సినిమా 2015 సెప్టెంబరు 25న విడుదలై చాలా పెద్ద హిట్ అయింది.
కామెడీ నైట్స్ విత్ కపిల్ షో తరువాత సోనీ టివిలో ది కపిల్ శర్మ షోను 2016 ఏప్రిల్ 23న మొదలుపెట్టారు. 2016 జూన్ 26న ప్రో కబడ్డీ లీగ్ 4 ప్రారంభోత్సవంలో జాతీయ గీతం పాడి కార్యక్రమాన్ని మొదలుపెట్టారు కపిల్.
వ్యక్తిగత జీవితం
కపిల్ శర్మ ముంబై లో ఉంటున్నారు. కిస్ కిస్కో ప్యార్ కరూన్ సినిమాలో ఒక పాటలో నటిస్తున్నప్పుడు ఆయన వెన్నులో ఒక డిస్క్ జారిపోయింది. ఫిబ్రవరి 2015లో ఈ విషయమై ట్వీట్ చేస్తూ 8 ఏళ్ళ నిర్విరామ పని తర్వాత మొదటిసారి విశ్రాంతి తీసుకుంటున్నాని తెలిపారు కపిల్.
సామాజిక సేవ
జులై 2014లో ఒక అనాథ కుక్కను దత్తత తీసుకున్నారు కపిల్. దానికి జంజీర్ అని పేరు పెట్టారు. అది ముంబైలోని ఒక విశ్రాంత పోలీస్ ఉద్యోగి కుక్క. కామెడీ నైట్స్ విత్ కపిల్ షోలోనూ, సోషల్ మీడియాలోనూ కనిపించింది అది. ఏనుగులపై జరుగుతున్న హింసకు వ్యతిరేకంగా పోరాడుతున్నారు ఆయన.
అవార్డులు
కామెడీ సర్కస్ సిరీస్ 6 సీజన్లలోనూ మొదటి బహుమతి గెలుచుకున్నారు కపిల్.
References
వర్గం:భారతీయ పురుష గాయకులు వర్గం:జీవిస్తున్న ప్రజలు
ఎవెరెడీ ఇండస్ట్రీస్ ఇండియా
ఎవెరెడీ ఇండస్ట్రీస్ ఇండియా లిమిటెడ్ (ఇఐఐఎల్) (Eveready Industries India Ltd. (EIIL) గతంలో యూనియన్ కార్బైడ్ ఇండియా లిమిటెడ్, బి.ఎమ్. ఖైతాన్ గ్రూప్ ఫ్లాగ్ షిప్ కంపెనీ. ఎవెరెడీ బ్రాండ్ 1905 సంవత్సరం నుండి  భారతదేశంలో ఉంది. బ్యాటరీలు, ఫ్లాష్ లైట్ కేసులు, ఎలక్ట్రోలైటిక్ మాంగనీస్ డై ఆక్సైడ్, ఆర్క్ కార్బన్ ల తయారీ కంపెనీ.  ప్రింటింగ్, క్యాస్టింగ్ లు, హార్డ్ ఫేసింగ్, ట్యూబ్ రాడ్ లు, కార్బన్ ఎలక్ట్రోడ్ లు,ఇతర సంబంధిత ఉత్పత్తలను  ఫోటో ఎన్ గ్రేవర్స్ ప్లేట్ లు/స్ట్రిప్ లను వంటివి  తయారు చేస్తుంది.
చరిత్ర
ఇ.ఐ.ఐ.ఎల్ 1905 లో భారతదేశంలో తన కార్యకలాపాలను ప్రారంభించింది. మొదటి డ్రై సెల్ బ్యాటరీలను యు.ఎస్ నుండి దిగుమతి చేసుకొని దేశంలోని ప్రధాన నగరాలలో విక్రయించారు. ఈ బ్యాటరీలను ప్రధానంగా దిగుమతి చేసుకున్న టార్చ్ లలో ఉపయోగించేవారు. thumb|వింటేజ్ ఎవెరెడీ ట్రాన్సిస్టర్ రేడియో బ్యాటరీలు, నం. 1015, 1.5 వోల్ట్లు (9738608864) 1939 సంవత్సరంలో, కంపెనీ తన మొదటి బ్యాటరీ ప్లాంటును కోల్ కతాలో ఏర్పాటు చేసింది. ఆ తర్వాత 1952 సంవత్సరంలో చెన్నైలో మరొక బ్యాటరీ ప్లాంటు స్థాపించబడినది,  లక్నో 1958 సంవత్సరంలో టార్చ్ తయారీ ప్లాంట్ ఏర్పాటు చేయబడింది.ఆగ్నేయాసియాలో అతిపెద్ద టార్చ్ తయారీ ప్లాంట్లలో ఒకటి. ఈ ప్లాంట్ పూర్తి శ్రేణి ఇత్తడి, అల్యూమినియం, ప్లాస్టిక్ టార్చ్ లను తయారు చేస్తుంది. ప్రధానంగా ఎవెరెడీ బ్రాండ్ కింద బ్యాటరీలను విక్రయించడం ద్వారా ప్రారంభమైంది. 1939 లో కోల్ కతాలో తన మొదటి బ్యాటరీ ప్లాంట్ ను, తరువాత 1952 సంవత్సరం లో చెన్నైలో ఒక ప్లాంట్, 1955లో లిస్టెడ్ కంపెనీగా జాబితా చేయబడింది,పొడి బ్యాటరీలు, టార్చ్లైట్ ,జింక్ మిశ్రధాతువులను తయారు చేస్తూ ఒక పబ్లిక్ లిమిటెడ్ కంపెనీగా మారింది.కంపెనీలో 1980 ల ప్రారంభం నాటికి, కంపెనీ తన 14 ప్లాంట్లలో 9,000 మందికి పైగా ఉద్యోగులతో, మధ్యప్రదేశ్ రాష్ట్ర రాజధాని భూపాల్ నగరంలో సంవత్సరంలో జరిగిన పురుగుమందుల కర్మాగారం ప్రాణాంతక మిథైల్ ఐసోసైనేట్ ను లీక్ తో,1984 డిసెంబరు 03వ తేదీ తెల్లవారు జామున 40 టన్నుల విషపదార్థాలు ఈ కర్మాగారం చుట్టుపక్కల మురికివాడల్లో కొట్టుకుపోయి 2,259 మందికి పైగా మరణించారు. ఆ తర్వాత కొన్ని స౦వత్సరాల్ల, వాయువుకు గురైన 15,000 మ౦ది చనిపోయారని అ౦చనా వేయబడి౦ది, ప్రప౦చ౦లోనే అత్య౦త ఘోరమైన పారిశ్రామిక విపత్తుగా నిలిచింది. 1989 నాటికి, ఎవెరెడీ బ్యాటరీలను తయారు చేస్తున్న ఏకైక దేశం భారతదేశం. విపత్తు జరిగిన ఐదు సంవత్సరాల (1989) తరువాత, సుప్రీంకోర్టు కోరిన తరువాత బాధితులకు నష్టపరిహారంగా, 470 మిలియన్ డాలర్లు చెల్లించడానికి అంగీకరించింది. 1991 సంవత్సరంలో, సెటిల్మెంట్ మొత్తానికి వ్యతిరేకంగా కొన్ని పిటిషన్లు దాఖలైన తరువాత, సుప్రీంకోర్టు మునుపటి తీర్పును మళ్ళీ సమర్థించింది. 1991 సంవత్సరంలో సుప్రీంకోర్టు ఈ స్థలంలో ఆసుపత్రిని ఏర్పాటు చేయాలని కోరింది.
అభివృద్ధి
1990 సంవత్సరంలో కంప్యూటర్ సాఫ్ట్ వేర్, సేవల ఎగుమతికి  రిజర్వ్ బ్యాంక్ ఆఫ్ ఇండియా  కంపెనీ నుండి అనుమతి పొందింది. - ఒక కొత్త కంప్యూటర్ ఇన్ స్టాల్ చేయబడి,అమెరికాలో ఉన్న ఐ బి ఎం (IBM) మెయిన్ ఫ్రేమ్ కు నిరంతర ప్రాప్యతను అనుమతించే ఒక ప్రత్యేక కంప్యూటర్ కమ్యూనికేషన్ లింక్ ఏర్పాటు చేయబడింది.
1993 సంవత్సరంలో హైదరాబాద్ ప్లాంటులో ఆర్-20 పేపర్ జాకెట్ బ్యాటరీని తయారు చేయడానికి ఒక ఆధునిక సదుపాయాన్ని ఏర్పాటు చేశారు.- తమిళనాడు పెట్రో ప్రొడక్ట్స్ లిమిటెడ్,హెంకల్ కెజిఎఎ (జర్మనీ) లు తమ ఉత్పత్తులను భారతదేశం అంతటా విక్రయించడానికి ప్రోత్సహించిన స్పైక్ ఫైన్ కెమికల్స్ లిమిటెడ్ అనే జాయింట్ వెంచర్ తో కంపెనీ ఒక ఒప్పందాన్ని కుదుర్చుకుంది. డిసెంబరులో మొదటి ఉత్పత్తి హెన్కో,ప్రీమియం డిటర్జెంట్ పౌడర్ ను ప్రవేశ పెట్టారు. 'నిరోధ్' బ్రాండ్ పేరుతో కండోమ్ల పంపిణీ కోసం, అలాగే కంపెనీ యాజమాన్యంలోని కొత్త బ్రాండ్లలో కండోమ్ల పంపిణీ కోసం హిందుస్థాన్ లేటెక్స్ లిమిటెడ్ కంపెనీతో ఒప్పందం కుదుర్చుకుంది. thumb|ఎవెరెడీ గోల్డ్ AA సైజు ఆల్కలీన్ బ్యాటరీలు. thumb|ఎవెరెడీ ట్రాన్సిస్టర్ రేడియో బ్యాటరీలు, నం. 1035, 9 వోల్ట్లు 1994సంవత్సరంలో ఆల్కలీన్ బ్యాటరీల "వండర్" బ్రాండ్  మార్కెటింగ్ ను కంపెనీ ప్రారంభించింది. 1993 సంవత్సరంలో హైదరాబాద్ ప్లాంటులో ఆర్-20 పేపర్ జాకెట్ బ్యాటరీని తయారు చేయడానికి ఒక ఆధునిక సదుపాయాన్ని ఏర్పాటు చేశారు. తమిళనాడు పెట్రో ప్రొడక్ట్స్ లిమిటెడ్,హెంకల్ కెజిఎఎ (జర్మనీ) లు తమ ఉత్పత్తులను భారతదేశం అంతటా విక్రయించడానికి ప్రోత్సహించిన స్పైక్ ఫైన్ కెమికల్స్ లిమిటెడ్ అనే జాయింట్ వెంచర్ తో కంపెనీ ఒక ఒప్పందాన్ని కుదుర్చుకుంది. డిసెంబరులో మొదటి ఉత్పత్తి హెన్కో; ప్రీమియం డిటర్జెంట్ పౌడర్ ను లాంచ్ చేశారు. 'నిరోధ్' బ్రాండ్ పేరుతో కండోమ్ల పంపిణీ కోసం, అలాగే కంపెనీ యాజమాన్యంలోని కొత్త బ్రాండ్లలో కండోమ్ల పంపిణీ కోసం హిందుస్థాన్ లేటెక్స్ లిమిటెడ్తో కంపెనీ ఒప్పందం కుదుర్చుకుంది.1995సంవత్సరంలో భారతదేశంలో ఆల్కలీన్ బ్యాటరీని అభివృద్ధి చేయడం కొరకు రాల్స్టన్ ప్యూరినా ఓవర్సీస్ బ్యాటరీ కంపెనీ ఇంక్. USA సహకారంతో ఎనర్జిజా ఇండియా లిమిటెడ్ పేరిట ఒక జాయింట్ వెంచర్ కంపెనీ ఏర్పడింది. ఈ బ్యాటరీలను "ఎనర్జైజర్" అనే బ్రాండ్ పేరుతో విక్రయిస్తున్నారు.కంపెనీ పేరును నేషనల్ కార్బన్ కంపెనీ (ఇండియా) లిమిటెడ్ నుండి యూనియన్ కార్బైడ్ ఇండియా లిమిటెడ్ గా మార్చారు. 1995 ఏప్రిల్ 24 నుంచి కంపెనీ పేరు మళ్లీ ఎవెరెడీ ఇండస్ట్రీస్ లిమిటెడ్ గా మార్చబడింది. 1996 సంవత్సరంలో రాజస్థాన్ రాష్ట్రంలో తేజ్ బ్రాండ్ ప్యాకెట్ టీని ప్రారంభించింది. 2017 సంవత్సరంలో ఎవెరెడీ ఇండస్ట్రీస్ ఇండియా లిమిటెడ్ ప్రొఫెషనల్ లైటింగ్ సొల్యూషన్స్ 2018 సంవత్సరంలో ఎవెరెడీ ఇండస్ట్రీస్ ఇండియా లిమిటెడ్ నిర్వహించిన హిందూ యంగ్ వరల్డ్ క్విజ్ ను భారతదేశంలోని 17 ప్రదేశాలలో నిర్వహించారు. ఇందులో వివిధ పాఠశాలలకు చెందిన విద్యార్థులు క్విజ్ పోటీలో పాల్గొన్నారు. ఎవెరెడీ ఇండస్ట్రీస్ ఇన్ ఫింటే పవర్ మీటింగ్ ను సూచించే కొత్త రెడ్ లోగోను విడుదల చేసింది.ఎవెరెడీ ఇండస్ట్రీస్ ఇండియా లిమిటెడ్ భారతదేశంలో ఫాస్ట్ మూవింగ్ కన్స్యూమర్ గూడ్స్ (FMCG) తయారీ వ్యాపారంలో నిమగ్నం కావడానికి యూనివర్సల్ వెల్ బీయింగ్ ప్రైవేట్  లిమిటెడ్ తో ఒక జాయింట్ వెంచర్,2020 సంవత్సరంలో ఎవెరీడీ ఇండస్ట్రీస్ ఇండియా లిమిటెడ్ 2020, 2021 లో ఎమర్జెన్సీ ఎల్ఈడి కేటగిరీని ప్రవేశపెట్టింది, ఎవెరెడీ ఇండస్ట్రీస్ ఇండియా లిమిటెడ్ పవర్ ప్యాక్డ్ ఆల్కలైన్ ఛాంప్ ను  తయారుచేసింది.
వెల్దుర్తి మండలం
వెల్దుర్తి మండలం, ఆంధ్రప్రదేశ్ రాష్ట్రము లోని కర్నూలు జిల్లాకు చెందిన గ్రామీణ మండలం. ఈ మండలంలో 16 గ్రామాలున్నాయి. మండలానికి తూర్పున బేతంచర్ల, ఉత్తరాన ఓర్వకల్లు, కల్లూరు మండలాలు, పశ్చిమాన క్రిష్ణగిరి, దక్షిణాన డోన్ మండలాలు సరిహద్దులుగా ఉన్నాయి.
జనాభా గణాంకాలు
2001-2011 దశాబ్దిలో మండల జనాభా 55,649 నుండి 13.43% పెరిగి 63,120 కి చేరింది. ఇదే కాలంలో జిల్లా జనాభా పెరుగుదల 14.85%.
ట్రైకోమోనాస్
ట్రైకోమోనాస్ వజినాలిస్ (Trichomonas vaginalis), ప్రోటోజోవా కు చెందిన ఒక పరాన్న జీవి. దీని వలన వచ్చే వ్యాధిని ట్రైకోమోనియాసిస్ (Trichomoniasis) అంటారు. ఇది అభివృద్ధి చెందిన దేశాలలో సంభవించే ప్రోటోజోవా వ్యాధి. ప్రపంచ ఆరోగ్య సంస్థ (WHO) అంచనాల ప్రకారం ప్రపంచవ్యాప్తంగా ప్రతి సంవత్సరం 180 మిలియన్ ప్రజలు దీని బారిన పడుతున్నారు. ఒక్క దక్షిణ అమెరికా లోనే సుమారు 5 నుండి 8 మిలియన్ కొత్త కేసులు గుర్తిస్తున్నారు; అందులో సగం మందికి ఏ విధమైన వ్యాధి లక్షణాలు లేవు.
ట్రైకోమోనియాసిస్
ట్రైకోమోనియాసిస్ (Trichomoniasis) రతి ద్వారా వ్యాపించే అంటు వ్యాధి. ఇది ఎక్కువగా స్త్రీలలో కనిపిస్తుంది. యోని (Vagina) లోని ఆమ్లత్వం తగ్గినప్పుడు ట్రైకోమోనాస్ పెంపొంది వ్యాధిని కలుగజేస్తాయి. ఈ వ్యాధి మూలంగా నెలలు నిండకుండా కాన్పు రావడం, పిల్లలు తక్కువ బరువుండడం జరుగుతుంది. టి.వజినాలిస్ వలన ముత్ర వ్యవస్థ, ఫెలోపియన్ నాళాలు, కటిలో ఇన్ఫెక్షన్ రావచ్చును. సామాన్యంగా ఇది సోకిన స్త్రీలకు పసుపు ఆకుపచ్చని యోని ద్రవాలు ఊరి దురదను కలిగిస్తాయి. తొడుగు (Condom) ఉపయోగించడం వలన దీనినుండి రక్షించుకోవచ్చును.
సామాన్యంగా చేసే పాప్ స్మియర్ పరీక్ష (Pap smear) లో ఇవి కనిపించినా అనుభవం లేనివారికి వీనిని గుర్తించడం కష్టం, అందువలన ఈ పరీక్ష ద్వారా వ్యాధి గుర్తించే వారి సంఖ్య తక్కువగా ఉంటుంది. ట్రైకోమోనాస్ క్రిముల్ని యోనిద్రవాలను తడిగానే సూక్ష్మదర్శిని ద్వారా పరీక్షించి వీనియొక్క స్క్రూ చలనం మూలంగా సులువుగా గుర్తించవచ్చును. ప్రస్తుతం అన్నింటి కన్నా క్రిముల వర్ధనం (Culture) ద్వారా వ్యాధిని నిర్ధారించవచ్చును. with a sensitivity range of 75-95%.
మూలాలు
వర్గం:వ్యాధులు వర్గం:పరాన్నజీవశాస్త్రము
హరివంశ్ రాయ్ బచ్చన్
ప్రారంభ జీవితం
1941 నుండి 1957 వరకు, అలహాబాద్ విశ్వవిద్యాలయంలో ఆంగ్ల విభాగంలో అధ్యాపకునిగా బోధించాడు. ఆ తరువాత రెండు సంవత్సరాలు అతను కేంబ్రిడ్జ్ విశ్వవిద్యాలయానికి చెందిన సెయింట్ కాథరీన్ కళాశాలలో ఐరిష్ రచయిత డబ్ల్యూ.బి.యీట్స్ రచనలపై పి.హెచ్.డి చేసాడు. అతను హిందీ కవిత్వం రాసేటప్పుడు వాడే శ్రీవాస్తవకు బదులుగా "బచ్చన్" (బాలుడు అని అర్థం) అనే కలం పేరును ఉపయోగించడం ప్రారంభించాడు. భారతదేశానికి తిరిగి వచ్చిన తరువాత, అలహాబాద్ విశ్వవిద్యాలయంలో ఆంగ్ల సాహిత్యం బోధించాడు. అలహాబాద్‌లోని ఆల్ ఇండియా రేడియోలో కూడా పనిచేశాడు.
రచనా వృత్తి
బచ్చన్ అనేక హిందీ భాషలలో ( హిందూస్థానీ, అవధి ) నిష్ణాతుడు. అతను దేవనాగరి లిపిలో వ్రాసిన విస్తృత హిందూస్థానీ పదజాలం చేర్చాడు. అతను పెర్షియన్ లిపిని చదవలేకపోయినపుడు, అతను పెర్షియన్, ఉర్దూ కవిత్వం పట్ల ఒమర్ ఖయ్యామ్ చేత ప్రభావితమయ్యాడు.
సినిమాల్లో ఉపయోగించే రచనలు
బచ్చన్ రచనలు సినిమాలు, సంగీతంలో ఉపయోగించబడ్డాయి. ఉదాహరణకు, అమితాబ్ బచ్చన్ నటించిన 1990 చిత్రం అగ్నీపాత్లో అతని రచన "అగ్నిపత్" లోని ద్విపదలు ఉపయోగించారు. తరువాత 2012లో హృతిక్ రోషన్ నటించిన రీమేక్ చేయబడిన అగ్నీపథ్ లో కూడా ఆ ద్విపదలు ఉపయోగించబడ్డాయి.
మరింత చదవడానికి
వర్గం:2003 మరణాలు వర్గం:పద్మభూషణ పురస్కార గ్రహీతలు వర్గం:భారతీయ కవులు వర్గం:కేంద్ర సాహిత్య అకాడమీ పురస్కార గ్రహీతలు వర్గం:ఉత్తర ప్రదేశ్ రచయితలు వర్గం:సరస్వతి సమ్మాన్ పురస్కార గ్రహీతలు వర్గం:1907 జననాలు వర్గం:హిందీ కవులు
అమీబియాసిస్
అమీబియాసిస్ వ్యాధి ఎంటమీబా హిస్టోలిటికా అనే ప్రోటోజోవా పరాన్న జీవి వల్ల వస్తుంది. ఈ జీవి కోశీయ దశలో కలుషితమైన నీరు, ఆహారం ద్వారా మానవుడిలో ప్రవేశిస్తుంది. పేగులో కోశీయ దశ నుంచి వెలువడిన జీవులు పేగు గోడపై దాడి చేసి పుండ్లను ఏర్పరుస్తాయి. దీనివల్ల రక్తం, జిగట పదార్థాలతో కూడిన విరోచనలవుతాయి. మలం దుర్వాసనతో ఉంటుంది. ఈ వ్యాధినే అమీబిక్ డీసెంటరీ అనికూడా పిలుస్తారు. సరైన ఔషధంతో అమీబియాసిస్ ను పూర్తిగా నయం చేయవచ్చు. ఆహారం, నీటిపై మూతలను ఉంచడం, వంట, భోజనానికి ముందు చేతులను శుభ్రపరచుకోవడం, కూరగాయలను, పండ్లను కడగడం లాంటి చర్యల ద్వారా వ్యాధి రాకుండా చేయవచ్చు.
లక్షణాలు, చిహ్నాలు
ఇది సోకిన వారిలో 90 శాతం వరకు ఎటువంటి లక్షణాలు బయటికి కనిపించవు. కానీ ప్రమాదకరంగా మారే అవకాశం ఉంది. ప్రపంచ వ్యాప్తంగా సుమారు 40 వేల నుంచి లక్షమంది వరకు ఈ వ్యాధి సోకి మరణిస్తున్నారని ఒక అంచనా. ఈ వ్యాధికి చికిత్స తీసుకోకపోతే ఇన్‌ఫెక్షన్ కొన్ని సంవత్సరాల పాటు కొనసాగవచ్చు. లక్షణాలు బయట పడటానికి కొన్ని రోజుల నుంచి కొన్ని వారాల దాకా పట్టవచ్చు. సాధారణంగా 2 నుంచి 4 వారాలు పడుతుంది. విరేచనాలు, ఒక్కోసారి రక్తంతో కూడుకున్నది, పొత్తి కడుపులో విపరీతమైన నొప్పి దీని ప్రధాన లక్షణాలు.
నివారణ, చికిత్స
ఈ వ్యాధి నివారణకు ఇంటి చిట్కాలు కొన్ని పాటించాలి.
మూలాలు
వర్గం:అంటు వ్యాధులు
బొడ్డా ప్రత్యూష
బొడ్డా ప్రత్యూష భారతీయ చదరంగం క్రీడాకారిణి. అండర్-9 విభాగంలో ప్రపంచ చాంపియన్‌గా నిలిచింది. అండర్-12, అండర్-14, అండర్-16, అండర్-18 విభాగాల్లో కామన్‌వెల్త్ చాంపియన్‌గా నిలిచింది. అలాగే, అండర్-16 ఏషియన్ చాంపియన్‌షిప్‌ను కూడా కైవసం చేసుకుంది.
ఆమె 2012లో భారతీయ బాలికల అండర్-17 ఛాంపియన్. 2015లో ఉమెన్ ఇంటర్నేషనల్ మాస్టర్ టైటిల్‌ను ఆమె సంపాదించింది. కోనేరు హంపీ (2001), ద్రోణవల్లి హారిక (2004) తర్వాత ఉమెన్ గ్రాండ్‌మాస్టర్ టైటిల్‌ను గెలుచుకున్న మూడవ తెలుగు మహిళగా 2020లో ప్రత్యూష నిలిచింది. 2020 మార్చి నాటికి ఆమె FIDE స్టాండర్డ్ రేటింగ్ 2328. హైదరాబాదు లో తన పేరున ఇంటర్నేషనల్ చెస్ అకాడమీ ఏర్పాటు చేసారు.
2022 ఏప్రిల్ 14న కృష్ణాజిల్లా గుడివాడకు చెందిన ఛార్టర్డ్‌ అకౌంటెంట్‌ వంగలపూడి రవితేజను బొడ్డా ప్రత్యూష వివాహం చేసుకోనున్నారు.
మూలాలు
వర్గం:చదరంగ క్రీడాకారులు వర్గం:ఆంధ్రప్రదేశ్ చదరంగ క్రీడాకారులు
నాగసూరి వేణుగోపాల్
నాగసూరి వేణుగోపాల్‌ - జనరంజక విజ్ఞాన రచయిత, మాధ్యామాల విశ్లేషకుడు, సాహిత్యాంశాల పరిశీలకుడు, పాఠ్యాంశాల రచయిత, ఆకాశవాణి ప్రయోక్త. శ్రీ వేంకటేశ్వర విశ్వవిద్యాలయం నుండి భౌతికశాస్త్రంలో ఎం.ఎస్‌.సి.(1985) ఎం.ఫిల్‌.(1987), ఆంధ్ర విశ్వవిద్యాలయం నుంచి జర్నలిజంలో పి.హెచ్‌డి (2010) గడించాడు. 1978లో ఆంధ్ర పత్రిక దినపత్రిక లో కవిత ప్రచురణతో రచనా ప్రయాణం మొదలైంది. జనరంజక విజ్ఞానం, పర్యావరణం పత్రికారంగం, టెలివిజన్‌, సాహిత్యం, సామాజికం - వంటి విభిన్న అంశాలలో సుమారు రెండువేల వ్యాసాలు రాసాడు. ముప్ఫై పుస్తకాలకు రచయితగా, ఇరవై పుస్తకాలకు పైగా సంపాదకుడిగా పనిచేశాడు.
1988లో ఆకాశవాణి ఉద్యోగంలో చేరిన నాగసూరి వేణుగోపాల్ - ఉమ్మడి ఆంధ్రప్రదేశ్ లోను, బయటా వివిధ కేంద్రాలలో పనిచేశాడు. 2016 ఆగస్ట్‌ నుంచి తిరుపతి కేంద్రంలో సంచాలకులుగా ఉద్యోగం చేసారు. పరిశీలన, పరిశోధన, ప్రణాళికతో ఇతను నిర్వహించే ఆకాశవాణి కార్యక్రమాలలో విభిన్న వర్గాల భాగస్వామ్యం, సామాజిక ప్రయోజనం వుండడంతో, అవి బహుళ ప్రాచుర్యం పొందాయి.
నాగసూరి మూర్తిమత్వం
విస్తృత అధ్యయనం, లోతైన ఆలోచన, సృజనాత్మక అనువర్తన, సమాజ శాస్త్రాల ప్రాముఖ్యాన్ని గుర్తించే సాంకేతిక పరిజ్ఞానం, పారిభాషిక పదాల అన్వేషణ, పర్యావరణ ప్రాముఖ్య అవగాహన, విజ్ఞానశాస్త్రం పట్ల నిబద్ధత, నిజాయితీ, శాస్త్రవేత్తల పరిశోధక జీవితాలను, మానవీయ పార్శ్వాల్ని ప్రామాణికంగా పరామర్శించి చూపించడం, సైన్స్‌కూ-కళకూ మధ్య ఉండే అగాధాన్ని పూడ్చే ప్రయత్నం చేయడం, సూచనప్రాయంగా, సవినయంగా అభిప్రాయాల్ని వ్యక్తం చేయడం, సొంపైన నుడికారం, మానవ విలువల కోసం తాపత్రయం, మత మౌఢ్యాన్ని, మూఢ నమ్మకాల్ని నిరసించడం, పెట్టుబడివాద సామాజిక రుగ్మత అయిన వస్తువినియోగతత్వాన్ని ఈసడించుకోవడం, డబ్బు వ్యామోహాన్ని నిరసిస్తూ, సమాజవాద విలువలైన ప్రేమ, సమిష్టిభావన, ఇతరులను గురించి పట్టించుకోవడం అంటే ప్రాపంచిక దృక్పథం ఉండడం, సూపర్‌ కంప్యూటర్‌ కన్నా మనిషి మెదడు గొప్పదనడం, సంప్రదాయం, ఆధునికతల మధ్య వారథి నిర్మించడం, వీటన్నిటినీ మించి మాతృభాషను ప్రేమతో, మమత్వంతో అభివృద్ధి పరచి, ఆదరించి, స్వీకరించాలని భావించడం, అందుకు అన్ని స్థాయిలలోనూ తెలుగే బోధనా మాధ్యమంగా ఉండాలని ప్రతిపాదించడం, ఆంగ్ల ఆధిపత్యాన్ని ఎదిరించడం  - ఇదీ డాక్టర్‌ నాగసూరి వేణుగోపాల్‌ మూర్తిమత్వాన్ని వివరించే డాక్టర్‌ తక్కోలు మాచిరెడ్డి అక్షరచిత్రం.
నేపథ్యం
నాగసూరి గౌరమ్మ, సంజీవయ్య దంపతుల పదిమంది సంతానంలో ఎనిమిదవ బిడ్డగా ఆంధ్రప్రదేశ్‌లోని అనంతపురం జిల్లా సోమందేపల్లి మండలం కొనతట్టుపల్లిలో ఫిబ్రవరి 1, 1961న జన్మించారు. వీరి చదువు కొనతట్టుపల్లి, పాల సముద్రం, హిందూపురం, పుట్టపర్తి, తిరుపతి ప్రాంతాలలో సాగింది. ఈ నిరంత కృషీవలుని జీవితంలో మంచి చేయూతగా మారిన వీరి అర్థాంగి హంసవర్థిని చిత్తూరు జిల్లాకు చెందినవారు. గ్రామీణ నేపథ్యం, చవిచూసిన పేదరికం, అధ్యయనం చేసిన భౌతికశాస్త్రం, చదువుకొంటున్న సాహిత్యం, ఇష్టపడే సామాజిక దృక్పథం, వివిధ రాష్ట్రాలలో-ప్రాంతాలలో చేసిన ఆకాశవాణి ఉద్యోగం, కొనసాగిస్తున్న మీడియా పరిశోధనలు అర్థవంతంగా మేళవించి హేతుబద్ధత, మానవత, ప్రజాస్వామ్య విలువలు గల రచయితగా, ప్రయోక్తగా, మేధావిగా తీర్చిదిద్దాయి.
విలక్షణ కృషి
నాగసూరి వేణుగోపాల్‌ 1999 నుండి రెండేళ్ళపాటు 'వార్త' దినపత్రిక ఆదివారం అనుబంధంలో రాసిన 'ప్రకృతి-వికృతి' కాలమ్‌ విలక్షణమైనదే కాదు, తెలుగులో తొలి పర్యావరణ కాలమ్‌ (నియత శీర్షిక). చక్కటి అవగాహన, లోతయిన శోధనతో 2011 లో సాహిత్య అకాడమీ మోనోగ్రాఫ్‌గా వెలువరించిన 'విద్వాన్‌ విశ్వం' పుస్తకం మంచి గుర్తింపు పొందింది. ప్రపంచ ప్రఖ్యాత శాస్త్రవేత్తల గురించి నాగసూరి వెలువరించిన 'సైన్స్‌ వైతాళికులు' గ్రంథాన్ని 2003 నుంచి 2014 దాకా సంయుక్త ఆంధ్రప్రదేశ్‌లోని అన్ని విశ్వవిద్యాలయాల బి.ఇడి. కోర్సు ఫిజికల్‌ సైన్స్‌ విద్యార్థులు వారి సిలబస్‌లో భాగంగా అధ్యయనం చేశారు. 1997 నుంచి 2010 దాకా ఆంధ్రభూమి, వార్త దినపత్రికల్లో టెలివిజన్‌ గురించి రాసిన సుమారు వెయ్యిలోపు వ్యాసాలు ఎనిమిది పుస్తకాలుగా రూపు దిద్దుకుని వివిధ విశ్వవిద్యాలయాల జర్నలిజం, తెలుగు ఎం.ఎ. విద్యార్థులకూ, ఇంకా పరిశోధకులకూ అధ్యయన ఆకరాలుగా రూపొందాయి. ఈ వారం, ప్రజాశక్తి పత్రికలు, న్యూవేవ్స్‌ పోర్టల్‌లో రాసిన పత్రికారంగ విశ్లేషణలు ఆదరణ పొందాయి. వంద పైచిలుకు భారతీయ శాస్త్రవేత్తల గురించీ, మదరాసు ప్రాంతంలో కృషి చేసిన నిన్నటితరం తెలుగు మహనీయులు పొట్టి శ్రీరాములు, గాడిచర్ల హరిసర్వోత్తమరావు, అన్నమయ్యగార్ల గురించి (దక్షిణాంధ్ర దారిదీపాలు) త్వరలో పుస్తకాలు వెలువడనున్నాయి.
పరిశోధనా కృషి
ప్రఖ్యాత తెలుగు సంపాదకుల గురించి -  తాపీ ధర్మారావు, నార్ల బాట, నవతరానికి నార్ల, శ్రీపాద సుబ్రమ్మణ్యశాస్త్రి - ప్రబుద్ధాంధ్ర పోరాటాలు (రెండు భాగాలు); సాహితీ విరూపాక్షుడు విద్వాన్‌ విశ్వం  జర్నలిజానికి సంబంధించినవి కాగా,  సాహితీ వీక్షణం, సాహితీ స్పర్శ, శతవసంత సాహితీ మంజీరాలు, మన తెలుగు, జ్ఞానసింధు సర్దేశాయి తిరుమలరావు, వెలుగు జాడ, నేటికీ శ్రీపాద  సాహిత్య సంబంధమైనవి. 1927 నుంచి 2010 మధ్యకాలంలో వెలువడిన తెలుగు సైన్స్‌ ఫిక్షన్‌ కథల సంకలనం-'వైజ్ఞానిక కథలు', 1991 నుంచి 2010 దాకా వెలువడిన పర్యావరణ కథల సంకలనం-'కథావరణం' తెలుగులో తొలి ప్రయత్నాలు. మదరాసు తెలుగు జీవితాన్ని ప్రతిబింబించే కథల సంకలనం-'మదరాసు బదుకులు' 2017 లో సంకలించబడింది. డా|| ఎన్‌.భాస్కరరావు, కె.పి.శ్రీనివాసన్‌, ప్రయాగ వేదవతి, విహారి, పున్నమరాజు నాగేశ్వరరావు, సామల రమేష్‌బాబు, నామిని సుధాకర నాయుడు, భువన చంద్ర, రాయదుర్గం విజయలక్ష్మి, కోడీహళ్ళి మురళీమోహన్‌ వంటి ఎంతోమందితో కలిసి చేసిన సమిష్టి ప్రయోగాలు పుస్తకాలుగా గౌరవం పొందుతున్నాయి.
'ఎ.పి.జె.అబ్దుల్‌ కలాం-ఇండియా 2020' పుస్తకానికి తెలుగు అనువాదం రాశారు. సైన్సుకు  ఉండే తాత్త్విక కోణం, సామాజిక ప్రయోజనం వంటి పార్శ్వాలను చర్చించే 'సైన్స్‌వాచ్‌', 'శాస్త్రం-సమాజం', 'సైన్స్‌-దృక్పథం', 'ప్రగతికి ప్రస్థానం-సైన్స్‌', 'ఆధునికతకు చిరునామా-సైన్స్‌' వ్యాస సంకలనాలు తెలుగువారికి సమగ్ర సైన్స్‌ ఆలోచనను పరిచయం చేశాయి. 'అత్యున్నత కళారూపం-సైన్స్‌' పేరున సైన్స్‌కూ, కళలకూ    ఉండే సారూప్యతలను చర్చించే వ్యాససంకలనం  విలక్షణ గ్రంథం.
ఆకాశవాణి మైలురాళ్ళు
అనంతపురం వంటి చిన్న ఆకాశవాణి కేంద్రం నుంచి ప్రధాన నిర్ణాయక కేంద్రమైన డైరెక్టోరేటు ( ఢిల్లీ) దాకా-నాలుగు రాష్ట్రాలలో-విజయవాడ, విశాఖపట్నం, కడప, హైదరాబాదు, మద్రాసు, తిరుపతితో కలసి ఎనిమిది కేంద్రాలలో పనిచేసిన పనిచేసిన నాగసూరికి విభిన్న భాషల నేపథ్యం, విలక్షణ సంస్కృతుల విశిష్టత మాత్రమే కాదు, ఆకాశవాణి కార్యక్రమాలు, కార్యక్రమాల పాలనా నిర్వహణ కూడా బాగా తెలుసు. అనంతపురం ఆకాశవాణి తొలి రోజుల్లో ఆ కేంద్రం రూపశిల్పిగా, రెండు దశాబ్దాల తర్వాత మద్రాసు తెలుగు శాఖకు కొత్త జీవం పోసిన చైతన్య మూర్తిగా వారు సాధించిన విజయాలు విలువైనవి. అంతేకాదు, ఈ రెండింటి నడుమ సహస్రాబ్ది సమయానికి అటూ-ఇటూ దాదాపు ఐదేళ్లకు పైగా విజయవాడలో ఉదయరేఖల ద్వారా చేసిన సాహిత్య, సామాజిక, సైన్స్‌ కార్యక్రమాలు నాగసూరికే కాదు, ఆకాశవాణికీ గర్వకారణాలు.
ప్రఖ్యాతులైన పండితులను ఆకాశవాణికి ఆహ్వానించి, కలకాలం గుర్తుండిపోయే రీతిలో ప్రతి కేంద్రంలోనూ లెక్కలేనన్ని ప్రయోగాలు చేశారు. కొత్త కేంద్రానికి పోగానే అక్కడి చరిత్ర, సంస్కృతి, కళలు ఇత్యాదివి అధ్యయనం చేసి, అందుబాటులో ఉండే నిపుణుల కోసం అన్వేషించిన తర్వాత విజయవంతమైన కార్యక్రమాలకు రూపకల్పన చేయటం వీరి బాణి. రేడియో పరిచయాలు, చర్చలు నిర్వహించడంలో; ప్రసంగాలు, ధారావాహికలు రూపొందించడంలో అందె వేసిన చేయి. తెలుగు ప్రాంతాలలోని ప్రతి మేధావి ప్రతి రచయితా, ప్రతి కళాకారుడు ఆయనకు తెలుసు అనడంలో అతిశయోక్తి లేదు. శతాబ్దపు తెలుగు సాహిత్యం పరిచయం చేసిన 'శత వసంత సాహితీ మంజీరాలు' (విజయవాడ); తెలుగు భాష గొప్పదనాన్ని, తెలుగువారి కర్తవ్యాలను గుర్తుచేసిన 'మన తెలుగు' (హైదరాబాదు), అన్నమయ్య సాహిత్య, సంగీత సౌరభాన్ని విశ్లేషించిన 'అన్నమయ్య పదగోపురం' (కడప); జిల్లా జానపద కళలను పరిచయం చేసిన ప్రయత్నం (అనంతపురం); పాత తరం ప్రముఖులను గుర్తు చేసిన 'నాన్నకు నమస్కారం' (మద్రాసు) వంటి ప్రయోగాలతో పాటు, జి.వి.కృష్ణరావు (విజయవాడ), గురజాడ అప్పారావు (విశాఖపట్నం), శ్రీపాద సుబ్రమ్మణ్య శాస్త్రి (విశాఖపట్నం) సాహిత్య కృషిని సమగ్రంగా పరిచయం చేసిన తీరు మాత్రమే కాక, సీమ కథలు, అమరావతి కథలు, ప్రళయ కావేరి కథలు, తెలుగరవ కథలు, చిత్తూరు కథలు, ఇలా కథా సాహిత్యాన్ని శ్రోతలకు మరింత చేరువ చేశారు.
హెచ్‌.ఐ.వి.-ఎయిడ్స్‌ సమస్యను నెల్లూరు నుండి తూర్పు గోదావరి దాకా ఎంత తీవ్రంగా ఉందో ఒక రెండేళ్ళపాటు ఉభయ రాష్ట్రాల ఆకాశవాణి కేంద్రాలకు 'జీవన బింబం' ద్వారా అవగాహన కలిగేటట్లు దేశంలోనే ఏ ఇతర ఆకాశవాణి కేంద్రం చేయని రీతిలో విజయవాడ లో చేశారు. అలాగే వివాఖపట్నంలో ఆదివాసుల ఉత్పత్తులకు సరయిన విలువను కల్పిస్తూ, వారి జీవితాలలో వెలుగు చిందించిన 'ఆదివాసీ అంతరంగం' ధారావాహిక ప్రత్యక్ష ప్రసార కార్యక్రమాలు ఒకటిన్నర సంవత్సరం ప్రసారం అయి కొత్త చరిత్ర సృష్టించాయి. ఇక మద్రాసులో సీనియర్‌ సినీ ప్రముఖులతో నిర్వహించిన 'తారా మణిహారం' నిజంగా మణిమకుటమే కాదు, నేటికీ ఇతర కేంద్రాల శ్రోతలను అలరిస్తోంది.
ఇక సైన్స్‌ రచయితగా ఖ్యాతి పొందిన నాగసూరి ఆకాశవాణిలో సైన్స్‌ కార్యక్రమాలు చేయకుండా ఉంటారా? 1991లో అనంతపురంలో ప్రారంభించిన 'విజ్ఞానపథం' నుంచి ఇపుడు తిరుపతి ఆకాశవాణిలో ప్రసారం అవుతున్న 'రండి చూసొద్దాం తారామండలం', 'అడగండి, తెలుసుకోండి' దాకా ప్రతీదీ విలక్షణమైన ప్రయోగమే! ఢిల్లీ నుండి 1995 లోనే 'రేడియోస్కోపు' అనే ఆంగ్ల సైన్స్‌ సంచికా కార్యక్రమం దేశంలో అన్ని ఆకాశవాణి కేంద్రాల ద్వారా ప్రసారమై వారికి ఎంతో గుర్తింపు తెచ్చింది. పర్యావరణ కార్యక్రమాల రూపకల్పనలో ఆకాశవాణి తరపున 'ఆసియా పసిఫిక్‌ బ్రాడ్‌కాస్టింగ్‌ సంస్థ' మనీలా (ఫిలిప్పీన్స్‌) లో నిర్వహించిన సదస్సులో 2010 లో పాల్గొన్నారు. నాగసూరి ఒకరకంగా ఆకాశవాణికి గుర్తింపు, కీర్తి పెంపొందించిన అపురూప రేడియో మూర్తి - ఆకాశవాణికి ఓ పర్యాయపదం డా|| నాగసూరి వేణుగోపాల్‌!
అవార్డులు-పురస్కారాలు
మీడియా సంబంధమైన కృషికి తాపీ ధర్మారావు పురస్కారం, నార్ల వెంకటేశ్వరరావు పురస్కారం; పాపులర్‌ సైన్స్‌ వ్యాస ప్రచురణకు డా|| పరుచూరి రాజారాం గౌరవం, జమ్మి శకుంతల పురస్కారం, మల్లాది సూరిబాబు పురస్కారం, సాహిత్య సంబంధమైన పరిశ్రమకు తెలుగు విశ్వ విద్యాలయం కీర్తి పురస్కారం, భాషా సంబంధమైన కృషికి అధికారభాషా సంఘం అవార్డు పొందారు. ఇటీవల జరిగిన లేపాక్షి ఉత్సవంలో నాగసూరి సమగ్ర కృషికి నందమూరి బాలకృష్ణ పురస్కారం అందజేశారు.
కొసమెరుపు
నాగసూరి వేణుగోపాల్‌ గారు ఏ రంగంలో సాగినా అందులో సృజన, పరిశోధన, ప్రణాళిక, సామాజిక స్ఫూర్తి, మానవత, సైన్స్‌-దృష్టి ఆకట్టుకునే గుణం విశేషంగా గోచరమవుతాయి. ఆయన ప్రస్తుతం తిరుపతి ఆకాశవాణి కేంద్ర సంచాలకులుగా బాధ్యతలు నిర్వహిస్తున్నారు.
బయటి లింకులు
వర్గం:అనంతపురం జిల్లా హేతువాదులు వర్గం:తెలుగు రచయితలు వర్గం:1961 జననాలు వర్గం:జీవిస్తున్న ప్రజలు వర్గం:రాయలసీమ రచయితలు వర్గం:అనంతపురం జిల్లా రచయితలు
కనక్ రెలె
డా.కనక్ రెలే (ఆంగ్లం: Kanak Rele; 2023 ఫిబ్రవరి 22 - 1937 జూన్ 11) భారతీయ నృత్యకళాకారిణి, నృత్య దర్శకురాలు. మోహినీయాట్టం నృత్యంలో ప్రసిద్ధురాలు. ఆమె నలందా రీసెర్చ్ సెంటర్ కు వ్యవస్థాపకురాలు, దర్శకురాలు. ఆమె ముంబాయి లోని నలందా నృత్య కళా మహావిద్యాలయానికి వ్యవస్థాపకురాలు, ప్రిన్సిపాల్.
ప్రారంభ జీవితం, విద్య
ఆమె గుజరాత్ లో జన్మించారు. ఆమె బాల్యంలో కోల్‌కతా లోని శాంతినికేతన్లో కొంతకాలం గడిపారు. శాంతినికేతన్ లో కథాకలి, మోహిని అట్టం నృత్యరీతులను ప్రదర్శించే అవకాశం ఆమెకు లభించింది. ఆమె అర్హత పొందిన న్యాయవాది. ఆమె ఎల్.ఎల్.బిని ముంబాయి లోని ప్రభుత్వ న్యాయ కళాశాలలో చేశారు. ఆమె మాంచెస్టర్ విశ్వవిద్యాలయం నుండి అంతర్జాతీయ న్యాయశాస్త్రం చదివారు. ఆమె ముంబాయి విశ్వవిద్యాలయంలో నృత్యంలో పి.హెచ్.డి చేశారు.
బయటి లింకులు
వర్గం:భారతీయ సాంప్రదాయ నృత్యకారులు వర్గం:1937 జననాలు వర్గం:నృత్య గురువులు వర్గం:పద్మశ్రీ పురస్కారం పొందిన మహిళలు వర్గం:పద్మభూషణ పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు వర్గం:2023 మరణాలు
ఉంబినిలియం
చాలా అధిక ప్రేరణ వద్ద విచ్ఛిత్తి చర్యలకు ఉపయోగించిన మూలకం సమీకరణ వాటి తేదీ, ప్రయత్నాలు, ఉంబినిలియం కేంద్రకాల యొక్క విచ్చినము Z = 120 వద్ద ఒక బలమైన షెల్ ప్రభావం సూచిస్తూ విజయవంతంగా కొలిచారు. ఆ నివేదికలు ఉన్నాయి. అయితే తక్కువ ప్రేరణ శక్తి వద్ద వైఫల్యం వచ్చాయి.
టార్గెట్-ప్రక్షేపకం కాంబినేషన్ Z = 120 సమ్మేళనం కేంద్రకం దారితీసింది
క్రింద పట్టికలో 120 పరమాణు సంఖ్యతో సమ్మేళనం కేంద్రకం ఏర్పాటు వాడేవారు లక్ష్యాలను, ప్రక్షేపకాల వివిధ కలయికలు కలిగి ఉంది.
ఆవిరి ఆడ్డ (క్రాస్ సెక్షన్) విభాగం సైద్ధాంతిక లెక్కలు
క్రింద పట్టిక లెక్కలు వివిధ న్యూట్రాన్ బాష్పీభవన ఛానెళ్ళను క్రాస్ విభాగం దిగుబడి అంచనాల నుండి అందించింది. ఇది వివిధ లక్ష్యాలను-ప్రక్షేపకం కాంబినేషన్ కలిగి. అత్యధిక అంచనా దిగుబడి ఛానల్ ఇవ్వబడుతుంది. MD = బహుళ పరిమాణాలు; DNS = డైన్యూక్లియర్ వ్యవస్థ; AS = ఆధునిక గణాంకాలు ; σ = క్రాస్ విభాగం
మూలాలు
వర్గం:మూలకాలు వర్గం:రసాయన శాస్త్రము
వెల్దుర్తి మండలం (పల్నాడు జిల్లా)
వెల్దుర్తి మండలం, ఆంధ్ర ప్రదేశ్, వెల్దుర్తి మండలం (పల్నాడు జిల్లా)లోని గ్రామం.
మండల గణాంకాలు
2001 భారత జనాభా లెక్కలు ప్రకారం మొత్తం జనాభా 45,930, అందులో పురుషుల 23,140, స్త్రీలు 22,780, అక్షరాస్యత మొత్తం 36.48%. పురుషుల అక్షరాస్యత 47.51%, స్త్రీల అక్షరాస్యత 25.27%.
టి. ఎస్. ఎస్. రాజన్
తిరువేంగిమలై శేష సుందర రాజన్ (1880-1953) ఒక భారతీయ వైద్యుడు, రాజకీయ నాయకుడు, స్వాతంత్ర్య సమరయోధుడు. అతను 1937 నుండి 1939 వరకు మద్రాసు ప్రెసిడెన్సీ లో ప్రజారోగ్యం, దేవాదాయ శాఖ మంత్రిగా పనిచేశాడు.
రాజన్ త్రిచినోపాలీ జిల్లాలోని శ్రీరంగం లో జన్మించి రాయపురం మెడికల్ స్కూల్ మద్రాస్, ఇంగ్లాండ్ లలో వైద్యవిద్య అభ్యసించాడు. బర్మా, ఇంగ్లాండులలో డాక్టరుగా ప్రాక్టీస్ చేసి 1911లో ఎం.ఆర్.సి.ఎస్. డిగ్రీని పొందాడు. 1923లో, అతను తన స్వంత క్లినిక్ ను ఏర్పాటు చేశాడు.
రాజన్ 1919లో భారత స్వాతంత్ర్యోద్యమం లో ప్రవేశించి భారత జాతీయ కాంగ్రెస్లో చేరాడు. రౌలత్ చట్టానికి వ్యతిరేకంగా జరిగిన ఆందోళనల్లో వేదారణ్యం ఉప్పు సత్యాగ్రహంలో ఆయన పాల్గొన్నారు. తమిళనాడు కాంగ్రెస్ కమిటీ అధ్యక్షుడిగా, 1934 నుంచి 1936 వరకు ఇంపీరియల్ లెజిస్లేటివ్ కౌన్సిల్ ఆఫ్ ఇండియా సభ్యుడిగా పనిచేశారు. 1937 నుండి 1939 వరకు మద్రాసు రాష్ట్ర ప్రభుత్వంలో ప్రజారోగ్య శాఖ మంత్రిగా పనిచేశాడు.
ప్రారంభ జీవితం
సుందరరాజన్ 1880లో నాగపట్టణంలో జన్మించాడు. అతను తన ప్రారంభ విద్యను సెయింట్ జోసెఫ్ కళాశాల, ట్రిచినోపాలీలో పూర్తి చేశాడు, మద్రాసులోని రాయపురం మెడికల్ స్కూల్ నుండి వైద్యశాస్త్రంలో పట్టభద్రుడయ్యాడు. గ్రాడ్యుయేషన్ తరువాత రాజన్ బర్మా కు వెళ్లి రంగూన్ లో ప్రాక్టీస్ ఏర్పాటు చేశాడు.
1907లో రాజన్ తన ఉన్నత చదువును కొనసాగించడానికి ఇంగ్లాండ్ కు ప్రయాణించాడు. అతను 1911లో ఎం.ఆర్.సి.ఎస్. డిగ్రీ పొంది మిడిలెక్స్ ఆసుపత్రిలో పనిచేశాడు. అతను గొప్ప సర్జన్, వైద్యుడు.
భారత స్వాతంత్ర్యోద్యమంలో
రాజన్ కొన్నేళ్లుగా భారత జాతీయ కాంగ్రెస్ లో అనేక పార్టీ పదవుల్లో పనిచేశారు. కాంగ్రెస్ ప్రధాన కార్యదర్శిగా, అద్యకుడిగా, ఆ తర్వాత తమిళనాడు కాంగ్రెస్ కమిటీ కార్యదర్శిగా పనిచేశారు. అతను ట్రైచినోపాలీ యొక్క సివిల్, సోషల్ అండ్ వెల్ఫేర్ లీగ్ అధ్యక్షుడిగా కూడా పనిచేశాడు.
రాజాజీ నిర్వహించిన వేదారణ్యం ఉప్పు సత్యాగ్రహంలో రాజన్ పాల్గొని జైలు శిక్ష అనుభవించారు. పద్దెనిమిది నెలలు జైలులో ఉన్న తరువాత 1931లో విడుదలయ్యాడు. 1932 నుండి 1935 వరకు రాజన్ హరిజన సేవక్ సంఘ్ తమిళనాడు శాఖ అధ్యక్షుడిగా పనిచేశాడు.
1934లో రాజన్ ఇంపీరియల్ లెజిస్లేటివ్ కౌన్సిల్ ఆఫ్ ఇండియాకు ఎన్నికయ్యాడు, అభిప్రాయ భేదాల కారణంగా రాజీనామా చేసిన 1936 వరకు పనిచేశాడు. రాజన్ 1937 మద్రాసు ప్రాంతీయ ఎన్నికలలో పాల్గొని మద్రాసు శాసన మండలికి ఎన్నికయ్యాడు. రాజాజీ మంత్రివర్గంలో ప్రజారోగ్యం, దేవాదాయ శాఖ మంత్రిగా పనిచేశాడు.
1946లో మద్రాసు ప్రెసిడెన్సీలో కాంగ్రెస్ మరోసారి అధికారంలోకి వచ్చి టంగుటూరి ప్రకాశం మంత్రివర్గంలో రాజన్ ఆహార, ప్రజారోగ్య శాఖ మంత్రిగా నియమితులయ్యారు. 1951 వరకు మంత్రిగా పనిచేశాడు.
మరణం
1953లో రాజన్ కు అపెండిసైటిస్ ఆపరేషన్ జరిగింది. ఆపరేషన్ జరిగిన కొద్దికాలానికే 1953 డిసెంబరు 14న తన 73వ ఏట మరణించాడు.
మూలాలు
వర్గం:బ్రిటిషు భారతదేశ కేంద్ర శాసనసభ సభ్యులు వర్గం:1953 మరణాలు వర్గం:1880 జననాలు వర్గం:తమిళనాడు స్వాతంత్ర్య సమర యోధులు
కృత్రిమ ఉపగ్రహము
కృత్రిమ ఉపగ్రహము అనగా కృత్రిమంగా సృష్టించబడిన ఉపగ్రహము. నక్షత్రం చుట్టూ పరిభ్రమించేది గ్రహం. గ్రహం చుట్టూ పరిభ్రమించేంది ఉపగ్రహం. సహజంగా ఉద్భవించిన ఉపగ్రహాలను ఉపగ్రహాలు లేదా సహజ ఉపగ్రహాలు అంటారు. మానవునిచే కృత్రిమంగా తయారుచేయబడి గ్రహం చుట్టూ పరిభ్రమించేలా అంతరిక్షంలోకి పంపిన ఉపగ్రహాలను కృత్రిమ ఉపగ్రహాలు అంటారు. సూర్య నక్షత్రం చుట్టూ పరిభ్రమింసున్న గ్రహాలలో భూ గ్రహం ఒకటి. భూ గ్రహం చుట్టూ పరిభ్రమింసున్న ఏకైక సహజ ఉపగ్రహం చంద్రుడు. కృత్రిమ ఉపగ్రహము అనేది ఒక యంత్రం. నేడు భూమి చుట్టూ అనేక కృత్రిమ ఉపగ్రహాలు తిరుగుతున్నాయి. వీటిని మానవులు రకరకాల ప్రయోజనాల కోసం పంపడం జరిగింది. ఇవి మానవులకు అనేక రకాలుగా సేవలందిస్తున్నాయి. మానవ అభివృద్ధి క్రమంలో వీటి పాత్ర చాలా ప్రముఖమైనది. మానవుడు అత్యంత తొందరగా సమాచారాన్ని తెలుసుకొనుటకు ఇవి సహాయపడుతున్నాయి. ఉపగ్రహాలను ఒకదానితో ఒకటి అనుసంధానం చేయటం ద్వారా ప్రపంచం మొత్తాన్ని ఒకే సమయంలో గమనించి అవసరమైన సమాచారాన్ని ఒకే సమయంలో ప్రపంచంలోని అన్ని చోట్లకు అందించగలుగుతున్నాయి. వార్తలను ఎప్పటికప్పుడు టివి ప్రసారాల ద్వారా ప్రపంచంలో అన్ని చోట్ల ఒకే సమయంలో వీక్షించగలగే సదుపాయం ఉన్నదంటే దానికి ముఖ్య కారణం ఉపగ్రహాల అనుసంధానమని చెప్పవచ్చు. కృత్రిమ ఉపగ్రహముల ద్వారా ప్రపంచంలో అన్ని మూలలకు ఫోన్, ఇంటర్నెట్ సౌకర్యం కల్పించబడింది. కృత్రిమ ఉపగ్రహముల ద్వారా జీపీయస్ సౌకర్యం ఏర్పడింది, తద్వారా భూమిపై, గాలిలో, నీటిపై నావిగేట్ చెయ్యడం సులభమయ్యింది. ఈ ఉపగ్రహాలు సిగ్నల్స్ ద్వారా భూమి నుండి అవసరమైన సమాచారాన్ని సేకరించి, సిగ్నల్స్ ద్వారానే తిరిగి భూమికి పంపుతుంది. ఉపగ్రహలు వేర్వేరు పరిమాణాలలో, వేర్వేరు ఆకృతుల్లో ఉంటాయి. రాకెట్ ద్వారా ఉపగ్రహాలను గ్రహ కక్ష్యలలోకి చేరవేస్తారు. గ్రహ కక్ష్యలలో ఇవి తిరిగి పనిచేయుటకు వీటికి సోలార్ ప్యానల్ ను అమర్చుతారు. సోలార్ ప్యానల్ సూర్యకాంతిని గ్రహించి ఉపగ్రహానికి అవసరమైన విద్యుచ్ఛక్తిని అందిస్తుంది, తద్వారా ఉపగ్రహాంలోని యంత్రాలు పనిచేస్తాయి. ఉపగ్రహంలో ముఖ్యంగా భూమి యొక్క ఫోటోలను తీయుటకు కెమెరా, సందేశాలను ఇచ్చి, పుచ్చుకొనుటకు ఏంటీనా, విద్యుచ్ఛక్తి కొరకు బ్యాటరీ ఉంటాయి. కృత్రిమ ఉపగ్రహములను కంప్యూటర్ల ద్వారా శాస్త్రజ్ఞులు నియంత్రిస్తారు. ప్రపంచంలోని మొట్టమొదటి కృత్రిమ ఉపగ్రహం స్పుత్నిక్ 1 ను సోవియట్ యూనియన్ అక్టోబర్ 4,1957 న ప్రయోగించింది. ఇది ప్రతి 92.6 నిముషాలకు ఒకసారి భూమిని చుట్టి వస్తుంది.
భూమి గురుత్వాకర్షణను కలిగివుంటుంది, భూమి తన నుండి పైకి వెళ్ళే వస్తువులను తిరిగి లాక్కుంటుంది. అందువలన ఉపగ్రహం భూకక్ష్యలో పరిభ్రమించేలా చేయాలంటే, దానిని నిర్దేశిత వేగంతో భూకక్ష్యలో ప్రవేశపెట్టాలి, అప్పుడే అది భూకక్ష్యలో తిరుగుతూ పనిచేస్తుంది. నిర్దేశిత వేగంతో భూకక్ష్యలో ప్రవేశ పెట్టలేని ఉపగ్రహాలు తిరిగి భూమిపైకి చేరడమో లేక భూకక్ష్యను దాటి అంతరిక్షంలోకి దూసుకుపోవడమో జరుగుతుంది.
వర్గం:కృత్రిమ ఉపగ్రహాలు
ముగా పట్టు
పరిశ్రమ
అస్సాంలో పట్టుపురుగుల పెంపకం ఒక కచ్చితమైన ప్రారంభ తేదీ లేకుండా ఉన్న ఒక పురాతన పరిశ్రమ.
భౌగోళిక గుర్తింపు
ముగ పట్టు, 2007 సంవత్సరములో భౌగోళిక గుర్తింపు సంకేతం (జియోగ్రాఫికల్ ఇండికేషన్స్ ట్యాగ్) వచ్చింది.
ముగా లోగో
ముగా, జియోగ్రాఫికల్ ఇండికేషన్స్ (జిఐ) అనగా భౌగోళిక గుర్తింపు లోగో అస్సాం సైన్స్ టెక్నాలజీ అండ్ ఎన్విరాన్మెంట్ కౌన్సిల్ పేటెంట్ సమాచారం సెంటర్ తో నమోదు చెయ్యబడింది.
తనిఖీ
రాష్ట్ర ప్రభుత్వం, సెంట్రల్ సిల్క్ బోర్డు నుండి అధికారులు కలిగిన బాడీ, ముగా, పట్టు ఉత్పత్తులు, నాణ్యత నిర్వహణ, ఉత్పత్తికి సంబంధించిన టెక్నాలజీ అభివృద్ధిని పరిశీలిస్తారు.
భారత స్త్రీలు
మహిళలకు భారతదేశం యొక్క సాంప్రదాయ వస్త్రం చీరలుగా ఉంది. భారతీయ మహిళలు చీర వారి వార్డ్రోబ్ సేకరణలో ప్రైడ్‌గా భావిస్తారు. కాలం గడిచే కొలది, మహిళలు చీర విభిన్న పరిధి కలిగి. అది పార్టీ, వివాహ, పండుగ లేదా సాధారణం సందర్భాలలో వాడటం జరుగుతూ ఉంది, చీరలు మెజారిటీ భారత మహిళలకు ఒకటిగా ఉంటుంది, అద్భుతంగా నేడు స్టోర్లలో ఇటువంటి వైవిధ్యమైన చీరలు పెడుతున్నారు.
మూలాలు
వర్గం:అసోం భౌగోళిక గుర్తింపులు వర్గం:హస్తకళలు
సర్ క్రీక్
భౌగోళికం
ఈ చిత్తడి ప్రాంతం రక్త పింజరులకు, విష పూరితమైన తేళ్ళకూ నిలయం. వీటి వలన సరిహద్దులో ఉండే సైనికులకు ఇబ్బందులు ఎదురౌతాయి. జూన్మ్ సెప్టెంబరు మధ్య ఉండే వర్షాకాలంలో క్రీక్, ఒడ్డు ఒరుసుకుంటూ ప్రవహిస్తూ చుట్టూ ఉన్న లోతట్టు ఉప్పు బురద ప్రాంతాన్ని ఆవరిస్తుంది. శీతాకాలంలో, ఈ ప్రాంతం ఫ్లెమింగోలు, ఇతర వలస పక్షులకు నిలయంగా ఉంటుంది. 24o ఉత్తర అక్షాంశం సర్ క్రీక్ గుండా వెళుతుంది. సర్ క్రీక్ లోకి నీరు ప్రధానంగా నరేరి సరస్సు నుండి వస్తుంది. ఈ సరస్సు నుండి వచ్చే నీరు క్రీక్ కుడి వైపున కలుస్తుంది. LBOD అనే కాలువ, సర్ క్రీక్‌లోకి నీటి వ్యర్థాలను కూడా విడుదల చేస్తుంది.
సర్ క్రీక్‌కు పశ్చిమాన, పాకిస్తానీ వైపు అనేక ఇతర క్రీక్‌లు ఉన్నాయి. వీటిలో ఎక్కువ, కేటీ బండర్ సౌత్ వైల్డ్‌లైఫ్ అభయారణ్యంలో భాగం.
హరామి నాలా, బోంధో ధోరో అనే రెండు ఛానెల్‌లు, చొరబాట్లను, చట్టవిరుద్ధ కార్యకలాపాలనూ నిరోధించడంలో భారతదేశానికి ఇబ్బంది కలిగిస్తున్నాయి. భారతదేశం వైపున ఉన్న వియన్ వారీ క్రీక్, ఉత్తరాన పాకిస్తాన్‌లోకి ప్రవేశిస్తుంది. అక్కడ దీనిని హరామి ధోరో అని పిలుస్తారు. అది తూర్పు వైపున తిరిగి భారతదేశంలోకి ప్రవేశిస్తుంది, ఇక్కడ దీనిని హరామి నాలా అని పిలుస్తారు. ఆ తరువాత అది రెండు ప్రవాహాలుగా విడిపోతుంది. అందులో ఒకటి తిరిగి పాకిస్తాన్‌లోకి ప్రవేశిస్తుంది. పాకిస్తాన్ నుండి చొరబాట్లను నిరోధించడంలో భారతదేశానికి వ్యూహాత్మక సవాలుగా నిలుస్తోంది. పాకిస్తాన్‌లోని సింధ్ ప్రావిన్స్‌లోని సుజావాల్ జిల్లాలో హరామి నాలాకు ఉత్తరాన భారతదేశంలోకి ప్రవేశించే బోంధో ధోరో ఛానల్, పడవ ద్వారా చొరబడటానికి వీలయ్యే మరొక స్థానం. ఈ ప్రాంతంలో చైనా కార్యకలాపాలు కూడా ఆందోళన కలిగిస్తున్నాయి. బోంధో ధోరోకు ఉత్తరాన చైనా ఆర్థిక సహాయంతో చైనా కట్టను నిర్మించారు.
భారత సరిహద్దు భద్రతా దళం (BSF) సర్ క్రీక్‌లో తేలియాడే సరిహద్దు పోస్ట్‌లు, ఉభయచర వాహనాలు, క్రీక్ క్రోకోడైల్ కమాండోల ద్వారాను, నడక ద్వారానూ క్రీక్‌లో మధ్య వరకు గస్తీ నిర్వహిస్తుంది. సర్ క్రీక్ తీర ప్రాంతంలో భారతీయ తీర రక్షక దళం గస్తీ నిర్వహిస్తుంది. వెలుపల ఉన్న సముద్రంలో భారత నౌకాదళం గస్తీ కాస్తుంది.
భారత-పాకిస్తాన్ సరిహద్దు వివాదం
thumb| ఆకుపచ్చ రేఖ పాకిస్థాన్ చెప్పుకుంటున్న సరిహద్దు. ఎరుపు రేఖ భారత సరిహద్దు. మ్యాపు స్కేలుకు అనుగుణంగా లేదు
చరిత్ర
భారతదేశం పాకిస్తాన్ల మధ్య సముద్ర సరిహద్దు రేఖ వివరణలో వివాదం ఉంది. స్వాతంత్ర్యానికి ముందు, ఈ ప్రాంతం బ్రిటిష్ ఇండియాలో భాగంగా ఉండేది. 1947లో స్వాతంత్ర్యం వచ్చిన తరువాత, సింధ్ పాకిస్తాన్‌లో భాగమైంది.
1968లో, ఒక అంతర్జాతీయ ట్రిబ్యునల్ భారత, పాకిస్తాన్ ల మధ్య గ్రేట్ రాన్ ఆఫ్ కచ్ సరిహద్దు వివాదాలను పరిష్కరించింది. ఈ పరిష్కారంలో సర్ క్రీక్‌ కూడా భాగం. ఈ తీర్మానంలో భారతదేశ వాదనలో 90 శాతం వరకూ ఆమోదం పొందగా, పాకిస్తాన్ వాదనలో 10% ఆమోదం పొందింది. సర్ క్రీక్‌లో ఇంకా కొన్ని వివాదాస్పద అంశాలు మిగిలే ఉన్నాయి. 1997 నుండి 2012 వరకు, రెండు దేశాల మధ్య పన్నెండు రౌండ్ల చర్చలు జరిగాయి గానీ, ఎటువంటి పురోగతి లేదు. 2008లో, నాల్గవ రౌండ్‌లో, ఉమ్మడి సర్వే ఆధారంగా ప్రాంతానికి చెందిన ఉమ్మడి మ్యాప్‌పై ఇరుపక్షాలు అంగీకరించాయి. వివాదాన్ని పరిష్కార ప్రతిపాదనల్లో కేటాయింపు, డీలిమిటేషన్, విభజన, పరిపాలన భాగంగా ఉన్నాయి. ఇరు పక్షాలు ఒక పరస్పర ఆమోదనీయ స్థితికి రానందున, సముద్ర చట్టపు సాంకేతిక అంశాల (TALOS) నిబంధనల ప్రకారం సముద్ర సరిహద్దును ముందుగా గుర్తించవచ్చని భారతదేశం ప్రతిపాదించింది. అయితే, సర్ క్రీక్ వివాదాన్ని ముందుగా పరిష్కరించాలని పాకిస్తాన్ పట్టుబట్టి, ఈ ప్రతిపాదనను తిరస్కరించింది. ఇరుపక్షాలు అంతర్జాతీయ మధ్యవర్తిత్వానికి వెళ్లాలని పాకిస్థాన్ ప్రతిపాదించగా, భారత్ తిరస్కరించింది. ద్వైపాక్షిక సిమ్లా ఒప్పందం ప్రకారం, అన్ని ద్వైపాక్షిక వివాదాలు మూడవ పక్షాల జోక్యం లేకుండా పరిష్కరించుకోవాల్సిందేనని భారతదేశం పేర్కొంది. 1968 లో ట్రిబ్యునల్ చేసిన తీర్మానంలో రెండు దేశాల మధ్య సరిహద్దులను గుర్తించింది. తమ సరిహద్దు క్రీక్ యొక్క తూర్పు పార్శ్వం అని వాదించింది. సింధ్ ప్రభుత్వానికి, కచ్‌కు చెందిన రావ్ మహారాజ్‌కూ మధ్య 1914 లో జరిగిన ఒప్పందం లోని 9, 10 పేరాల ప్రకారం మొత్తం క్రీక్‌ అంతా పాకిస్తాన్‌కు చెందుతుందని అది వాదించింది.
1908లో సింధ్ డివిజనుకు, రావు మహారాజ్‌కూ మధ్య వివాదం తలెత్తినప్పుడు, సింధ్ డివిజనూ, రావు మహారాజ్ భూభాగం అంతా అప్పటి బ్రిటిష్ ఇండియాలోని బొంబాయి ప్రెసిడెన్సీ అధికార పరిధిలో ఉండేది. అంచేత భారతదేశం పాకిస్తాన్ వాదనలతో విభేదించింది. సింధ్ డివిజన్ 1936 ఏప్రిల్ 1 న సింధ్ ప్రావిన్స్‌గా మారినప్పుడు మాత్రమే బొంబాయి ప్రెసిడెన్సీ నుండి వేరైంది. బాంబే ప్రెసిడెన్సీ ప్రభుత్వం 1911లో ఒక సర్వే నిర్వహించి, 1914లో రెండు విరుద్ధమైన పేరాలతో కూడిన వివాద పరిష్కార తీర్పును ఇచ్చింది. కచ్, సింధ్ మధ్య సరిహద్దు సర్ క్రీక్‌కు తూర్పున ఉందని తీర్పులోని 9వ పేరా పేర్కొంది, అయితే తీర్పులోని 10వ పేరా "సర్ క్రీక్ సంవత్సరంలో ఎక్కువ భాగం నౌకాయానానికి అనువుగా ఉంటుంది కాబట్టి. అంతర్జాతీయ చట్టం, థాల్వేగ్ సూత్రం ప్రకారం, నౌకాయాన మార్గం మధ్యలో మాత్రమే సరిహద్దును నిర్ణయించే వీలుంది. అంటే సర్ క్రీక్ సింధ్, కచ్ లు రెండింటికీ చెందుతుందని అర్థం. తద్వారా ఇది భారతదేశం పాకిస్తాన్ ల మధ్య విభజించబడినట్లు." ఈ తీర్మానం థాల్వెగ్ సూత్రంపై ఆధారపడి ఉందని తీర్మానపు పాఠ్యం సూచిస్తోంది. అంతర్జాతీయ చట్టంలోని థాల్వేగ్ సిద్ధాంతాన్ని ఉదహరిస్తూ భారతదేశం, తన వైఖరిని ఉద్ఘాటించింది. థాల్వేగ్ చట్టపరమైన సూత్రం ప్రకారం, రెండు రాజకీయ సంస్థల మధ్య సరిహద్దు జలమార్గంగా పేర్కొనబడితే, ఆ రెండింటి మధ్య సరిహద్దు ఆ నీటి ప్రవాహపు థాల్‌వేగ్‌ను అనుసరిస్తుంది. ప్రత్యేకించి, సరిహద్దు జలమార్గం యొక్క ప్రధాన నావిగేబుల్ ఛానల్ మధ్యగా వెళ్తుంది. థాల్వేగ్ సూత్రాన్ని వర్తింపజేసినప్పుడు, UNCLOS (యునైటెడ్ నేషన్స్ కన్వెన్షన్ ఆన్ ది లా ఆఫ్ ది సీ) భారతదేశ వాదనకు మద్దతు ఇస్తుంది, దీని ఫలితంగా "భూమి/సముద్ర టెర్మినస్ పాయింట్ అనేక కిలోమీటర్లు పాకిస్తాన్‌ భూభాగం లోకి జరుగుతుంది. యునైటెడ్ నేషన్స్ కన్వెన్షన్ ఆన్ లా ఆఫ్ ది సీ కింద పాకిస్తాన్ స్వంత ఆర్థిక మండలిలో అనేక వేల చదరపు కిలోమీటర్లు కోల్పోతుంది."
1925లో గీసిన మరొక మ్యాప్‌లో వర్ణించబడినట్లుగా, 1924 లో స్తంభాలను ఏర్పాటు చేసి దాన్ని అమలు చేసినట్లుగా, సరిహద్దు రేఖ ఛానల్‌కు మధ్యగా పోతుందని భారతదేశం తన వైఖరిని మరింతగా స్పష్టం చేసింది. పాకిస్తాన్ 1925 మ్యాప్‌ను వివాదాస్పదం చేయనప్పటికీ, ఈ సిద్ధాంతం సాధారణంగా ఆటు పోట్లు లేని నదులకు వర్తిస్తుంది. కానీ, సర్ క్రీక్ ఒక ఆటు పోట్లు వచ్చే ఉప్పు నీటి కయ్య అని, ఈ విషయంలో వర్తించదనీ పాకిస్తాన్ పేర్కొంది. క్రీక్ అధిక ఆటుపోట్లలో నౌకాయానానికి అనువుగా ఉంటుందని, థాల్వెగ్ సూత్రం టైడల్ వాటర్‌లలో అంతర్జాతీయ సరిహద్దుల కోసం ఉపయోగించబడుతుందనీ, ఫిషింగ్ ట్రాలర్‌లు సముద్రంలోకి వెళ్లడానికి సర్ క్రీక్‌ని ఉపయోగిస్తారనిఈ పేర్కొంటూ భారత్, పాకిస్తాన్ వాదనని తిప్పికొట్టింది.
పాకిస్తాన్‌కు ఆందోళన కలిగించే మరో విషయం ఏమిటంటే, సర్ క్రీక్ కొన్ని సంవత్సరాలుగా తన మార్గాన్ని గణనీయంగా మార్చుకుంది. ప్రస్తుత ఛానెల్‌కు వర్తించే థాల్వెగ్ సూత్రం ప్రకారం సరిహద్దు రేఖను గుర్తించినట్లయితే, పాకిస్తాన్, భారతదేశం రెండూ చారిత్రికంగా తమ ప్రావిన్సులలో భాగంగా ఉన్న చిత్తడి నేలలను చిన్నపాటి భాగాలను కోల్పోతాయి.
వివాదానికి ఆర్థిక కారణాలు
క్రీక్‌కు సైనిక విలువ పెద్దగా లేనప్పటికీ, దీనివలన అపారమైన ఆర్థిక ప్రయోజనాలున్నాయి. ఈ ప్రాంతంలో సముద్రపు అడుగున చమురు, వాయువులు సమృద్ధిగా ఉన్నాయి. క్రీక్‌పై నియంత్రణ కలిగిన దేశపు ఇంధన సామర్థ్యంపై ఇది భారీ ప్రభావం చూపుతుంది. అలాగే, సరిహద్దులను నిర్వచించడంలోను, సముద్ర సరిహద్దులను నిర్ణయించడంలోనూ ఇది ప్రయోజనం కలిగిస్తుంది. సముద్ర సరిహద్దులు స్వంత ఆర్థిక మండలాలు (EEZలు), కాంటినెంటల్ షెల్వ్‌ల పరిమితులను నిర్ణయించడంలో కూడా సహాయపడతాయి. EEZలు తీరం నుండి 200 నాటికల్ మైళ్ల (370 కిమీ) దూరం వరకు విస్తరించి ఉంటాయి. ఈ మండలంపై వాణిజ్య పరమైన హక్కు ఉంటుంది.
రెండు దేశాల మత్స్యకారులు ఒకరి భూభాగాల్లోకి అనుకోకుండా దాటడాన్ని కూడా ఈ సరిహద్దు అడ్డుకుంటుంది. భారత, పాకిస్తాన్లు వివరిస్తున్న ఆర్థిక కారణాలకు భిన్నంగా, రెండు దేశాల మత్స్యకారుల మధ్య ఘర్షణలు య్తలెత్తుతాయి. వారి ఆర్థిక హక్కులపై ప్రభావం పడుతుంది. సరిహద్దు దాటినందుకు భారత పాకిస్తాన్ ప్రభుత్వాలు ఇతర దేశాల మత్స్యకారులను అరెస్టు చేస్తాయి. అయితే, సరిహద్దు సముద్రంలో ఎక్కడ మొదలవుతుందో, ఎక్కడ ముగుస్తుందో సంప్రదాయ మత్స్యకారుడికి తెలియకపోవచ్చు. సముద్రంలో పడవను కదిలించే గాలి ప్రవాహం, అలలు, కల్లోలం వంటివి ఈ అయోమయాన్ని మరింత పెంచుతాయి. ఐరాస చట్టం ఈ నేరానికి కనీస స్థాయిలో పెనాల్టీ విధించి, వారి పడవలను విడుదల చేయాలని సూచించింది. అయితే భారత పాకిస్తాన్ ప్రభుత్వాలు ఈ మత్స్యకారులను పట్టుకుని చాలా కాలం పాటు జైళ్లలో ఉంచాయి. వారిని భారత పాకిస్తాన్ భూ సరిహద్దు (వాఘా సరిహద్దు) గుండా మాత్రమే విడుదల చేస్తారు కాబట్టి, కాబట్టి ఈ మత్స్యకారులు తమ పడవలను వదిలేసి, స్వదేశానికి తిరిగి వెళ్ళాల్సి వస్తోంది.
ప్రధాన సింధు నది చుట్టూ ఉన్న ప్రాంతంలో ఉత్పత్తి అయ్యే వ్యవసాయ మురుగు నీరు, పారిశ్రామిక వ్యర్థాలను సేకరించేందుకు పాకిస్తాన్, 1987, 1997 మధ్య LBOD కాలువను నిర్మించింది. సింధు నదిలో లభించే మంచినీటిని కలుషితం చేయకుండా, ఈ LBOD కాలువ ద్వారా మురుగు నీటిని సర్ క్రీక్‌లోకి విడుదల చేస్తారు. అయితే, LBOD నిర్మాణం సింధు జలాల ఒప్పందాన్ని (ఆర్టికల్ IV) ఉల్లంఘించి, భారతదేశానికి భౌతిక నష్టాన్ని కలిగిస్తోంది (పోటు సమయంలో క్రీక్ ప్రాంతాన్ని ఈ మురుగు నీరు ముంచెత్తుతుంది). ఈ కారణం వల్ల ఈ వివాదాన్ని అంతర్జాతీయ సంప్రదాయాల ప్రకారం పరిష్కరించకుండా, సజీవంగా ఉంచడంలో పాకిస్తాన్‌కు ఆర్థిక పరమైన ఆసక్తి ఉంది. భారతదేశం క్రీక్ ప్రాంతంపై పాక్షికంగా గానీ, పూర్తిగా గానీ భారత్‌కు ఆధిపత్యం ఉంటే, సింధు జలాల ఒప్పందంలో ఉన్న మధ్యవర్తిత్వ విధానం ప్రకారం భారతదేశం LBOD వివాదాన్ని పరిష్కరించుకునే అవకాశం ఉంది.
అట్లాంటిక్ విమాన సంఘటన
ఈ వివాదాస్పద ప్రాంతం 1990 ఆగస్టు 10 న జరిగిన అట్లాంటిక్ విమాన సంఘటనకు ప్రసిద్ధి చెందింది. భారత వైమానిక దళానికి చెందిన MiG-21FL యుద్ధ విమానాలు, 16 మంది నౌకాదళ అధికారులతో ప్రయాణిస్తున్న పాకిస్తాన్ నేవీకి చెందిన బ్రెగ్యుట్ అట్లాంటిక్‌ అనే నిఘా విమానాన్ని భారత గగనతలాన్ని ఉల్లంఘించినందుకు కూల్చివేసాయి. కార్గిల్ యుద్ధం జరిగిన ఒక నెల తర్వాత ఈ సంఘటన జరిగింది. దీంతో భారత, పాకిస్తాన్ల మధ్య ఉద్రిక్త వాతావరణం ఏర్పడింది.
సైనిక సమీకరణ, తీవ్రవాద హెచ్చరిక
2019 జూన్ నుండి, సర్ క్రీక్ వద్ద పాకిస్తాన్ వేగంగా బలగాలను మోహరిస్తోందని అనేక వార్తాపత్రికలు నివేదించాయి. భారతదేశం కూడా అదే విధంగా వేగంగా స్పందించింది. 1999 అట్లాంటిక్ సంఘటన తరువాత, పాకిస్తాన్ తన 31వ క్రీక్ బెటాలియన్‌ను మోహరించింది. సుజావాల్‌లో ప్రధాన కార్యాలయం కలిగిన ఈ నెటాలియన్‌ ఉత్తరాన హాజీ మోరో జాట్ క్రీక్ నుండి దక్షిణాన కరాచీలోని కోరంగి క్రీక్ కంటోన్మెంట్ వరకు బాధ్యత వహిస్తుంది. 2019లో, మరిన్ని పదాతిదళం, ఉభయచర బెటాలియన్‌లను మోహరించడం ద్వారా దళాల బలాన్ని మూడు బ్రిగేడ్‌లకు పెంచాలనే ఉద్దేశ్యంతో, ఘరోలో ప్రధాన కార్యాలయం కలిగిన 32వ క్రీక్ బెటాలియన్‌ను కూడా పాకిస్తాన్ మోహరించింది. తీరప్రాంత నిఘా కోసం పాకిస్తాన్ 6 తీరప్రాంత రక్షణ పడవలను కొనుగోలు చేసింది. కొత్తగా పొందిన 18 సముద్రపు దాడి నావలలో నాలుగింటిని సర్ క్రీక్‌లో మోహరించారు. హోవర్‌క్రాఫ్ట్, ఆఫ్‌షోర్ పెట్రోల్ బోట్‌లతో సహా మరో 60 నౌకాదళ నౌకలను కొనుగోలు చేయాలని పాకిస్థాన్ యోచిస్తోంది. పీర్ సమాధి క్రీక్‌కు పశ్చిమాన బంధా ధోరో, హరామి ధోరో ప్రాంతంలో పాకిస్తాన్ రెండు కొత్త మెరైన్ పోస్టులను కూడా ఏర్పాటు చేసింది. పాకిస్తాన్‌కు చెందిన 21వ ఎయిర్ డిఫెన్స్ యూనిట్, గ్వాదర్ పోర్ట్‌లో మూడు మెరైన్ యూనిట్లు అలాగే ఒర్మారా వద్ద జిన్నా నేవల్ బేస్ కూడా ఉన్నాయి. మెరుగైన రాడార్ నెట్‌వర్క్, ఎయిర్ డిఫెన్స్ క్షిపణులు, రాడార్ ఆపరేటెడ్ గన్‌లు, నాలుగు లాక్‌హీడ్ P-3 ఓరియన్ యాంటీ సబ్‌మెరైన్, సముద్ర నిఘా విమానాలు, పాకిస్తాన్ వైమానిక దళం, కరాచీ లోని మస్రూర్‌, PNS మెహ్రాన్ నౌకాదళ వైమానిక స్థావరాలలో రెండు ATR ఎయిర్‌క్రాఫ్ట్‌లను ఉంచి పాకిస్తాన్, తన వైమానిక రక్షణను కూడా పెంచుకుంది.
2018లో, క్రీక్‌లోని బంధా ధోరో, హరామి ధోరో ఛానెల్‌లలో భారతదేశపు BSF 14 పడవలను పట్టుకుంది. 2008 ముంబై దాడులలో పాకిస్తానీ ఉగ్రవాదులు తమ పడవను పాకిస్తాన్‌లోని ఈ ప్రాంతం నుండే భారతదేశంలోకి ప్రవేశించినందున వారు సాధారణ మత్స్యకారులా లేదా ఉగ్రవాదులా అని నిర్ధారించడానికి ప్రతి ఒక్కరినీ పరీక్షించారు. 2019 సెప్టెంబరు 9 న, సర్ క్రీక్‌లో కొన్ని నిర్జనంగా ఉన్న పడవలను భారత సైన్యం కనుగొన్న తర్వాత భారత్, ఉగ్రవాద దాడికి సంబంధించిన హెచ్చరికను జారీ చేసింది.
మూలాలు
వర్గం:Articles with hAudio microformats వర్గం:Coordinates on Wikidata వర్గం:భారత పాకిస్తాన్ సరిహద్దు సమస్య వర్గం:భారతదేశ సరిహద్దులు
దుర్గి మండలం
దుర్గి మండలం, ఆంధ్ర ప్రదేశ్, పల్నాడు జిల్లాలోని మండలం.
మండల గణాంకాలు
2001 భారత జనాభా లెక్కలు ప్రకారం మండల పరిధిలోని జనాభా మొత్తం 44,640. అందులో పురుషులు 22,680, స్త్రీలు 21,950.అక్షరాస్యత మొత్తం 48.18%. పురుషులు అక్షరాస్యత 60.10%, స్త్రీల అక్షరాస్యత 35.94%
బిరుదు రాజమల్లు
బిరుదు రాజమల్లు తెలంగాణ రాష్ట్రానికి చెందిన రాజకీయ నాయకుడు. ఆయన 1994లో పెద్దపల్లి నియోజకవర్గం శాసనసభ్యుడిగా ప్రాతినిధ్యం వహించాడు.
రాజకీయ జీవితం
బిరుదు రాజమల్లు తెలుగుదేశం పార్టీ ద్వారా రాజకీయాల్లోకి అవీచి పార్టీలో వివిధ హోదాల్లో పనిచేశాడు. ఆయన సుల్తానాబాద్ పీఏసీఎస్‌ చైర్మన్‌గా పనిచేసి 1989లో పెద్దపల్లి నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి గీట్ల ముకుందారెడ్డి చేతిలో ఓడిపోయాడు. ఆయన 1994లో అసెంబ్లీ ఎన్నికల్లో పోటీ చేసి కాంగ్రెస్ అభ్యర్థి గీట్ల ముకుందారెడ్డి 39677 వేల ఓట్ల మెజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. బిరుదు రాజమల్లు తెలంగాణ  ప్రత్యేక రాష్ట్రం ఏర్పడిన తర్వాత 2018లో టీడీపీని వీడి తెలంగాణ రాష్ట్ర సమితిలో చేరాడు.